nule, aie de ție şi, pâi 


“sunt sală depre po polonezi că s 
fr art, 


Furtul şi ceea ce numim astăzi corupție nu este o noutate pe meleagurile 
noastre. Cronicarii spun multe despre acest obicei al pământului, iar textul 
lui Mircea Eliade din 1935 atestă continuitatea fenomenului. Este o legătură 
directă între invaziile unor culturi şi civilizaţii străine şi exacerbarea hoției 
şi corupției, începând cu dominaţia turcă, continuând cu domniile fanariote, 
cu pătrunderea capitalismului de coloratură evreiască, până la impunerea 
brutală a comunismului de sorginte rusă. 


"Revenirea la capitalism, o reparaţie istorică, singura posibilă, este în 


curs şi e făcută de aceleaşi «cadre» care au «construit» şi socialismul. 
Ultimii 13 ani sunt martorii trecerii la capitalism, nu în temeiul principiilor 
unuia dintre cele două sisteme economico-sociale ci prin instinctul de 
conservare al acelora care au vrut să-şi păstreze avantajele din socialism 
în societatea capitalistă născândă, şi asta pe toate căile, furtul şi corupția 
fiind cele mai la îndemână mijloace de îmbogățire. 

Era necesară pentru aceasta o diminuare a puterii statale, pretextul 
fiind necesitatea înlocuirii statului dictatorial socialist printr-o 
administraţie «democratică», tolerantă şi laxistă. Tolerantă în favoarea 
cui? A celor ce urmau să se îmbogăţească fără efort sau talent, deci fără 
justă cauză, ci doar prin legături de rudenie sau prietenie cu cei ce au 
preluat puterea în decembrie '89 şi care au construit noua clasă politică. 
Astfel au apărut şi prosperat «miliardarii de carton», unii cu antecedente 
penale, dar aproape toţi beneficiari ai unor credite bancare cu dobânzi 
mici şi deseori nerestituite, cu fabuloase impozite şi taxe restante, «iertate» 
de statul clement, cu întreprinderi preluate de AVAB şi revândute tot lor 
prin societăţi paravan la preţuri de zece ori mai mici, cu amânări de 
miliarde la plata obligaţiilor fiscale, pentru ca plăpânda «industrie 
naţională» să nu sufere. În timp ce sărăcia s-a extins din 1989 încoace în 
mod alarmant, câteva sute de profitori îşi văd avuţia sporind fără limite, 
nejustificat. 

Polarizarea societăţii româneşti între o ceată de bogătaşi în cea mai 
marea parte nevrednici şi poporul umilit şi obidit, este un fapt consumat. 
Clasa de mijloc, atât de necesară în societăţile moderne occidentale, are 
la noi o naştere grea şi, puţină câtă este, susține grosul produsului intern 
brut şi al încasărilor la buget, dar nu poate constitui un centru de echilibru 
între extrema bogăţie sfidătoare şi marea majoritate a celor sărăciți după 
decembrie 1989. 

Încercări de stârpire a furtului și corupției au fost nu puţine, în timp. 
Legendară este domnia lui Vlad Ţepeş de la care ne-a rămas pilda pungii 
de galbeni pierdută în drum, de care nimeni nu a îndrăznit să se atingă, dar 


prin dezmăţul u nostru tin. in 

şi cruzimea reprimării furtului şi a altor păcate, cum ar fi tragerea în țeapă 
a femeii ce şi-a lăsat bărbatul să umble duminica cu cămaşa nespălată. 
Tragerea în țeapă egalitar democratică, a boierilor sau prostimii, a 
bărbaţilor sau femeilor, a creştinilor sau păgânilor, a lăsat urme diferite în 
memoria colectivă, de la admiraţie pentru cinstea exemplară instituită, până 
la frică şi oroare pentru cruzimea pedepsei. 5 

În mentalitatea occidentală modernă, Vlad Ţepeş este diabolizat, 
Dracula e un vampir, numai bun de folosit în filme horror. Haiducii au fost 
în Evul Mediu românesc târziu justiţiarii îndrăgiți de popor şi prezenți în 
literatură prin romanticele cărți ale unei Bucura Dumbravă, haiducii 
despuindu-i pe bogaţii necinstiţi şi dând nevoiaşilor. 

În a doua jumătate a secolului al XIX-lea, Mihai Eminescu atacă cu 
virulență furturile şi corupția epocii şi regretă lipsa «justițiarului» (Unde 
eşti tu, Ţepeş Doamne...), spre nemulțumirea clasei politice a epocii, chiar 
şi a conservatorilor, care-i considerau excesiv de aspre articolele din 
«Timpul». Dacă, până la Eminescu, cei ce se ridicau împotriva furtului şi 
a corupției puteau muri de moarte bună, corupții moderni şi contemporani 
pătrund în clasa politică şi îşi apără averile cumpărând presa, influențând 
electoratul, ucigând la nevoie, aşa cum s-a întâmplat în anul 1938, când 
conducătorul unei mişcări politice, a doua ca importanță electorală, a fost 
asasinat de «organele statului», fără vreo condamnare la moarte, pentru 
simplul motiv că declarase public că la preluarea puterii îi va trage la 
răspundere pe marii hoţi şi corupți. 

Faţă de anul 1938 s-au produs schimbări. Prima stă în faptul că furtul 
şi corupția s-au generalizat de atunci şi cei prinşi în textura acestor interese 
sunt mult mai mulți, iar solidaritatea lor este mai extinsă şi mai eficace. În 
al doilea rând, nimeni din clasa politică nu mai are curajul să-i tragă la 
răspundere pe marii hoți şi corupți, pentru că cu toții fac parte din aceeaşi 
clasă şi, într-un fel sau altul, au beneficiat de poziţia pe care o au sau au 
avut-o şi nu pot ieşi din sistem. Se vor găsi dintre oamenii integri acei 
îndrăzneți care să-şi asume riscul intrării în viața politică şi nu în actuala 
clasă politică şi care să ducă la asanarea morală a vieții publice prin 
controlul averilor şi confiscarea celor dobândite prin furt, fraudă şi 
nedreaptă luare, sau această dorință şi speranță va rămâne o poveste cu 
Feţi-Frumoșşi justiţiari şi cu zmei corupți? Oricum va fi, una dintre condițiile 
intrării în Uniunea Europeană este diminuarea notabilă a corupției şi, s-ar 
putea, spre ruşinea noastră, ca însănătoşirea morală să ne vină de la viitorii 
noştri parteneri europeni, dacă ei vor reuşi să ne monitorizeze cu asprime, 


aşa cum o merităm. A Ă 

În ultimele luni au apărut trei cărți 
ale unor actori politici care dau în vileag 
fără voie micimea şi mizeria vieții 
politice româneşti. Opurile, cu dimen- 
siuni impresionante la Emil Constan- 
tinescu, mai modeste la Radu Vasile şi 
Răsvan Popescu, ne plimbă prin sub- 
solurile nu prea curate ale politicii 
dâmboviţene şi, pentru a da o idee asupra 
conținutului «operelor» fostului pre- 
şedinte, fostului premier şi fostului 
purtător de cuvânt al celor doi, repro- 
ducem câteva fragmente despre penibila 
plecare de la putere a primului-ministru 
Radu Vasile. 

Emil Constantinescu 

Miercuri, | decembrie 1999, Cotro- 
ceni. „1999 a fost un an de coşmar: greve 
parlamentare, sindicale şi patronale; mi- 
neriade; războiul din Kosovo. Şi printre toate 
acestea, o lungă listă de oficiali ai coaliției 
care bat drumul Cotrocenilor pentru a se 
plânge de slaba eficienţă a primului ministru 
Radu Vasile. PNŢCD se simte umilit că 
Vasile a transferat practic atribuţiile de şef 
al Executivului lui Traian Băsescu, iar 
deciziile cele mai importante se iau fără 
consultarea conducerii partidului. UDMR 
este nemulțumit că primul ministru nu îşi 
respectă cuvântul cu nimic din cele promise 
la discuţiile din Consiliul de coordonare a 
coaliției. PNL acuză neseriozitatea lui Vasile 
şi lipsa concentrării pe priorităţile Gu- 
vernului. În sfârşit, Petre Roman, nemulțumit 
de puterea din ce în ce mai mare pe care o 
are Băsescu, începe să aibă probleme în 
propriul partid. Mai pe ocolite sau mai direct, 
mai şoptit sau mai răspicat, fiecare dintre cei 
ce fac cărare spre Palatul Cotroceni îmi cer, 
mie sau consilierilor, un sprijin pentru 
înlocuirea lui Radu Vasile. 

Îl cunoşteam pe Vasile. Stătea în dreapta 
mea la şedinţele CSAT, ne ştiam încă din 
campania din 1992, că să nu mai vorbesc 
despre faptul că în 1996 ar fi trebuit să fie 
directorul meu de campanie, calitate în care 
nu a participat la nici un eveniment electoral 
semnificativ. 

Era o persoană agreabilă la un pahar de 
vorbă, dar nu foarte potrivit pentru rolul de 
prim-ministru. A reuşit să capteze simpatia 
mass-media, dar aproape toată lumea a 
realizat într-un timp destul de scurt lipsa sa 
de anvergură. Avid de mediatizare, dar lipsit 
de argumente, Radu Vasile a fost probabil cel 
mai bine tratat prim-ministru de către presă. 

Nu îl preferasem ca prim-ministru, dar 
am reuşit, pentru un timp, să încheg un minim 
dialog cu el. Nu avea antrenamentul sau 
răbdarea pentru întâlniri mai lungi, de aceea 
şedinţele CSAT erau pentru el adevărate 
suplicii. (...) 

Radu Vasile, uitându-se direct în ochii 
mei, mi-a spus că nu considera că are o 
răspundere politică, pentru că, din punct de 
vedere politic, poate nu greşea atunci. Nu a 
crezut că am vreo şansă, nu a crezut în CDR 
şi a acţionat pentru a salva interesele 
partidului. Fiind sigur că Ion Iliescu va câștiga 
alegerile prezidenţiale împreună cu PDSR, 
a considerat că, pentru interesele partidului 
şi ale ţării, era o mişcare bună. Dar socotește 
că are o răspundere morală față de mine, 
pentru că m-a trădat ca om, că această mărtu- 
risire îi face bine şi ar dori să recupereze, 
dacă accept, printr-o viitoare cooperare, 
greşeala morală făcută atunci. (...) 

Cine este de fapt Radu Vasile, prota- 
gonistul acestei istorii? Tentativa de a-l 
reprezenta exclusiv într-un registru minor: 


un tip cu mustață pleoştită, cu unghie lungă 
la degetul mic, ghiul pe inelar şi sforicică 
roşie de deochi la încheietura de la mână, 
oricând cu un banc pe buze, gata pentru un 
cântec lăutăresc, care promite repede orice 
şi uită a doua zi, este o tentativă incorectă, 
care nu duce nicăieri. 

Cum şi exaltarea lui ca salvator al 
națiunii şi mare gânditor economic sau 
dimpotrivă, demonizarea lui ca un geniu al 
răului distrugător de partide şi guverne este 
la fel de fals. Pentru că Radu Vasile e câte 
puţin din toate acestea şi nimic până la capăt. 
Adică un personaj foarte românesc, ca un 
galantar din care fiecare îşi poate lua un 
pacheţel pentru acasă şi fără îndoială că mulţi 
s-au regăsit într-o persoană cu care se poate 
tranzacţiona aproape orice.” (...) 

Sâmbătă, 11 decembrie 1999. „Revin în 
țară, mulțumit de rezultatul de la Helsinki. 
M-am gândit că, de această dată, primul 
ministru Radu Vasile va fi la aeroport, în 
delegaţia de întâmpinare. (...) Mă duc direct 
la Cotroceni şi cer prin Cabinet legătura cu 
Radu Vasile. Nu răspunde pe nici un telefon. 
Preşedintele şi primul ministru au şi la 
serviciu, şi la reşedinţă mai multe telefoane 
cu circuit guvernamental TO şi TS, plus o 
linie telefonică exclusivă şi protejată. Nu 
răspunde la nici unul. Îl chem pe aghiotant şi 
îi dau dispoziţie să-l caute pe omologul lui 
de la Radu Vasile, care îl însoţeşte permanent. 
Aghiotantul răspunde că s-a culcat. Îi transmit 
că, atunci când se scoală, să-i comunice că 
l-am căutat într-o problemă urgentă şi să mă 
sune la orice oră. A doua zi dimineaţă, reiau 
încercările. Nu răspunde la nici un telefon 
până seara târziu”. 

Duminică, 12 decembrie 1999. (...) Ora 
18.00. „ÎL mai întreb o dată pe Mugur: 

— Radu Vasile a răspuns? 

—Nu.” 

(...) Luni, 13 decembrie 1999. „Ora 
8.00. Încerc din nou să dau de Radu Vasile. 
Nu reuşesc.” 

„Ora 9.00. Preşedintele PNŢCD, lon 
Diaconescu, îmi dă telefon să-mi spună că a 
reuşit să vorbească cu Radu Vasile, care a zis 
că-şi dă demisia şi au stabilit o întâlnire la 
sediul guvernului, la ora 11.00. 

Ora 13.15. Preşedintele Diaconescu 
sună ca să-mi spună că, după ce a aşteptat două 
ore în anticameră la Palatul Victoria, a plecat 
la partid. Liderii partidelor din coaliție anunță 
„că vor cere miniştrilor lor să-şi dea demisiile 
şi vor convoca în cursul zilei şedinţele biro- 
urilor de conducere pentru a retrage în mod 
oficial sprijinul pentru primul ministru Radu 
Vasile. Îl însărcinez pe consilierul de stat 
Teleagă, însărcinat cu relaţia cu executivul, 
să țină legătura cu conducerile partidelor din 
coaliţie şi cu miniştrii. Directorul de Cabinet 
Mugur Ciuvică împreună cu şefa de Cabinet, 
Mihaela Marcu, vor convoca o şedinţă a 
liderilor coaliției la ora 20.00. 

Orele 14.00-16.00. Toţi miniştrii 
PNŢCD îşi depun demisiile la Cotroceni. Ora 
17.00: BCCC al PNŢCD anunţă că îi retrage 
sprijinul politic lui Radu Vasile. Ora 17.30: 
Mugur şi Alina sună în permanență la Palatul 
Victoria pentru a-l convoca pe Radu Vasile 
la şedinţă. Ora 18.00: Consiliul de Coordo- 
nare al PNL decide să-i retragă sprijinul 
politic primului ministru Radu Vasile. Ora 
18.30: Miniştrii liberali îşi depun demisiile 
la Cotroceni. Ora 18.45: Convorbire telefo- 
nică cu Petre Roman, care mă asigură că 
PD-ul va retrage la rândul lui sprijinul politic 
primului ministru. ) 

Ora 19.00. Radu Vasile a trimis un mesaj 


ns 


tuturor televiziunilor. Spune că, în ciuda 
faptului că aproape toți miniştrii şi-au dat 
demisia şi că partidele coaliției i-au retras 
sprijinul politic, el „ca persoană fizică ŞI ca 
prim-ministru al României, nu demisionează 
din motive pur şi simplu morale”. Ora 19.10: 
La Cotroceni sunt anunţate şi demisiile 
miniştrilor UDMR. Ora 19.20: La sfârşitul 
şedinţei Consiliului de Conducere al PD, se 
anunță solidaritatea cu partenerii din coaliţie. 
Ora 19.25: Având în vedere demisiile 
miniştrilor, iau act de blocajul guvernului şi 
de inexistența sprijinului politic. ÎI chem pe 
purtătorul de cuvânt Răsvan Popescu pentru 
a da în numele preşedintelui României o 
declaraţie televizată şi pentru a-l convoca 
public pe primul ministru Vasile la şedinţa 
liderilor coaliţiei guvernamentale. E 

Ora 20.00. Întâlnire cu liderii coaliţiei. 
Sunt anunțat că Radu Vasile este la Snagov şi 
refuză să stea de vorbă cu cei care l-au propus 
şi l-au numit în funcția de prim-ministru. 
Neaşteptată situație! Marko Bela spune că 
avem nevoie de un nou prim-ministru care 
să privească spre viitor şi să fie capabil să 
stabilească priorităţile guvernului. Remus 
Opriş vorbeşte despre relaţiile extrem de 
proaste între Radu Vasile şi membrii PNŢCD. 
Accentuează că este nevoie de un nou 
prim-ministru cu adevărat țărănist. Petre 
Roman se declară de acord cu schimbarea şi 
cere ca primul ministru interimar să fie unul 
serios. Hotărâm o ultimă convocare în scris 
a primului ministru Radu Vasile, semnată de 
data aceasta de preşedintele României, 
preşedintele Senatului şi preşedintele 
Camerei Deputaţilor. Discuţiile se concen- 
trează în continuare pe modalităţile de re- 
zolvare a crizei guvernamentale. Constatăm 
că, prin demisiile miniştrilor, primul ministru 
se află în imposibilitatea de a-şi exercita 
funcţia de şef al guvernului, care nu mai 
poate funcţiona. lau act de demisia miniş- 
trilor din Cabinetul Vasile şi, în baza art. 106 
respectiv 105 din Constituţia României, îl 
revoc din funcţia de prim-ministru pe Radu 
Vasile prin Decretul 426/13 decembrie 
1999. Discuţiile se concentrează pe desem- 
narea unui prim-ministru interimar. Îl propun 
pe Andrei Marga, dar este respins de toți. ÎL 
propun pe Nicolae Noica, care este acceptat, 
dar, contactat telefonic din sală de preşe- 
dintele Diaconescu, declară că această 
funcţie este prea mare pentru el. „Chiar ca 
interimar?”, întreb. „Chiar ca interimar”, îmi 
răspunde. Este una din puținele situații când 
în România întâlnesc o situaţie în care 
cineva îşi apreciază nivelul maxim al 
competenţei sale. Îl propun pe Alexandru 
Athanasiu, prezent la şedinţă în calitate de 
reprezentant al PSDR. Este acceptat şi 
acceptă şi el. Şedinţa se termină mult după 
miezul nopții. 

Când ajung în cabinet, sunt informat că 
între timp Radu Vasile a înroşit telefoanele. 
Se aude că s-a consultat cu Ion Iliescu, care 
l-ar fi asigurat că îl sprijină şi că PDSR şi 
PRM vor iniția procedura de suspendare din 
funcție a preşedintelui. Răsvan Popescu îmi 
spune că Vasile a declarat pentru Mediafax 
că are în vedere formarea unui nou guvern. 

Marţi, 14 decembrie 1999. Ora 8.00: 
Cabinetul meu şi aghiotantul reiau încercările 
de a-l contacta pe Radu Vasile. 

În schimb, în Palatul Victoria apar doi 
premieri, cel revocat, care refuză să pă- 
răsească clădirea, şi cel interimar, care 
încearcă să întrunească Cabinetul. 

Ora 10.00. Întâlnire cu conducerea 


PNȚCD. Începe calvarul desemnării can dida 
tului la funcţia de prim-ministru, PNŢCD 
propune pe Ciumara, Spineanu şi Di îi 
Ionescu. Nici unul nu primeşte ac u 
partidelor din coaliţie. ÎI propun (a Fell 
Sârbu, dar PNŢCD îl refuză. du 

Ora 19.00. ÎI primesc acasă Pe guverma. 
torul BNR, Mugur Isărescu. Discută 
situația de criză politică şi îi solicit se 
conducă un nou guvern”. (...) 

Joi, 16 decembrie 1999. Ora 0.39 
„Întors la Cotroceni, îi găsesc pe liderii 
coaliţiei destul de îmbufnați, în specia] i 
Athanasiu, care se văzuse ministru de stat şi 
joacă tare şi pe poziția (încă) de prim-mj. 
nistru, declară că, dacă nu va fi ministru de 
stat, nu acceptă să mai fie membru al 
Guvernului. Nimeni nu comentează şi 
«rămâne aşa cum am stabilit». 

Orele 12.00-19.30. Primesc grupurile 
parlamentare PNŢCD. Le propun un prim- 
ministru tehnocrat, Mugur Isărescu, și trej 
miniştri de stat: Mircea Ciumara, din parea 
PNŢCD, Petre Roman, din partea PD, şi 
Valeriu Stoica, din partea PNL. Urmează 
celelalte primiri: PUNR, ApR, UFD, Mino- 
rități, FER, PER, PNR. Răsuflu uşurat, Se 
pare că hopul a trecut. Între timp, s-a 
desfăşurat negocierea între Radu Vasile şi 
PNŢCD pentru ridicarea penalizării fostului 
prim-ministru din data de 13 decembrie, . 
Preşedintele Diaconescu îmi aduce Comu- 
nicatul PNŢCD şi îl însărcinez pe Răsvan 
Popescu să i-l transmită lui Radu Vasile, . 
Acesta este acasă, în vila lui din Cotroceni. 
După ce îl lasă pe Răsvan Popescu să aștepte 
afară în stradă, în frig, timp de vreo oră şi 
jumătate, îi trimite înapoi Comunicatul, 
însoţit de pretenţiile sale. PNŢCD-ul le. 
respinge şi se dă publicității Comunicatul în 
forma inițială. d 

Ora 20.00. Transmit un mesaj televizat 
în legătură cu desemnarea guvernatorului 
BNR în funcția de prim-ministru al Guver-  - 
nului României. E: 

Ora 20.30. Radu Vasile continuă tot - 
felul de manevre prin intermediari. Mihaela 
îmi face legătura cu Roşca Stănescu, care se 
autopropune ca mediator. Îi spun că nu este 
nimic de mediat. Revine cu propunerea să-l 
primesc pe secretarul general al Organizației 
de Tineret a PNŢCD, Marius Bostan. Îl 
cunosc de la Universitate şi ştiu că este ani- î 
mat de intenții bune. Mă roagă să îl primesc 
pe primul ministru acasă, la reşedinţa din 
Pangratti, la ora 20.00. Când ajung acasă, În 
faţa porţii văd maşina lui Radu Vasile şi îi 
spun aghiotantului să-l invite în casă. În bol 
îl găsesc pe Marius Bostan, care îmi spune 
că Radu Vasile va vorbi prin intermediul lui. 
Urmează o scenă de teatru absurd, în care; 
pe o distanţă de nici 10 metri, discut că 
Bostan în biblioteca mea şi el iese periodic 
în hol pentru a comunica cu Radu Vasile, aflat 
în maşina din faţa casei. În final, revine $ 
victorios cu mobilul în mână şi mi-l dă PE 
Radu Vasile la telefon. : 

Urmează o convorbire de peste 45 de 
minute, în care Radu Vasile îşi negoci 
demisia. În final, îi spun că am să încer€ să 
conving pe domnul Diaconescu. Mi se pare 
că cel mai mult insista pe menţinerea so, 
pe postul de director la AVAB şi, dintre 
consilieri, a lui Petrişor Peiu, «singurul care 
mă interesează», spune, «ceilalţi, nu-i nimic 
de capul lor»”. 

Tuarie 17 decembrie 1999. „RIA 
Vasile îmi transmite demisia prin consilier 
său preferat, Petrişor Peiu.” 


continuare în pagină 3 

Radu Vasile 

„Motivele care au copt decizia lui 
Constantinescu de a mă înlătura le-am 
înfățişat deja. Mai întâi a fost dorinţa lui de a 
da lovitura de imagine. Sfătuitorii lui într-ale 
sondajelor îi atrăseseră atenţia că credibi- 
litatea lui scăzuse drastic şi iremediabil. În 
consecință, căuta o soluție de îmbunătăţire a 
propriei imagini. «Nu, domnule, s-a burzuluit 
Constantinescu, mie îmi trebuie o lovitură 
de imagine!» Aşadar, la sfârşitul lunii 
octombrie 1999, preşedintele luase decizia 
de a mă demite. Mai rămăsese să cadă de 
acord cu liderii coaliţiei, în special cu Roman 
şi Stoica. În al doilea rând, era frica lui 
Constantinescu că voi candida în 2000 la 
preşedinţia statului. Însuşi Dudu Ionescu, 
într-o convorbire privată, mi-a sugerat că nu 
e bine ca gândul meu se îndrepte atât de sus, 
fiindcă, îmi spunea el, în 2000 tot Constan- 
tinescu avea să fie candidatul Convenţiei la 
funcția de preşedinte, ceea ce însemna că 
trebuia să mai aştept până în 2004. I-am cerut 
atunci lui Dudu lonescu sa înțeleagă că nu 
am nici cea mai mică intenţie să candidez la 
o asemenea funcţie şi i-am cerut să transmită 
lucrul acesta cui crede el de cuviință, lui 
Constantinescu, Galbeni sau oricui altcuiva 
din oficina politică a PNŢCD-ului. Gândul 
meu nu către preşedinţia statului se îndrepta, 
ci către cea a partidului. 

În al treilea rând, întâlnirile mele cu 
Iliescu şi cele câteva declaraţii pe care le 
făcusem în presă în legătură cu Constan- 
tinescu, toate dând apă la moară bănuielilor 
preşedintelui statului. Acesta intuia că în 
mine nu poate afla nici supuşenia lui 
Diaconescu şi nici servilismul unui Radu 
Sârbu. Nu eram maleabil, nu eram aşa cum 
dorise el să fie un premier în relațiile cu 
preşedintele”. (...) 

„În dimineaţa zilei de luni, 13 decem- 
brie, Diaconescu a venit la guvern la ora II, 
s-a agitat ce s-a agitat pe culoare în aşteptarea 
mea, şi a plecat. Atât el, în curtea guvernului, 
cât şi Opriş, la Camera Deputaţilor, au 
declarat Televiziunii cum că premierul Radu 
Vasile a refuzat să-l primească pe preşe- 
dintele partidului. Am sosit la ora 13 la 
guvern. Era o zi noroasă, cu urme de zăpadă 
pe spaţiile verzi. Ajuns la guvern, am fost 
înştiințat de consilieri că miniştrii ţărănişti 
începuseră să-și depună demisiile la Cotro- 
ceni. Sunt încredințat că Emil Constanti- 
nescu jubilează şi astăzi de mândrie amin- 
tindu-şi de câtă ingeniozitate a putut da 
dovadă mintea lui de eminență cenuşie atunci 
când a scornit această metodă inedită de a 
mă mazili. Din păcate pentru el o asemenea 
procedură nu e prevăzută de nici un act 
normativ, cu atât mai puţin de Constituţie. 
Puțin după ora 13, m-a sunat Diaconescu 
dându-mi un ultimatum: îmi cerea să-mi dau 
demisia şi să vin la sediul partidului ca să dau 
explicaţii în cadrul BCCC. BCCC avea un 


„cvorum de 12 persoane, iar în acea zi se 


adunaseră doar vreo şase dintre ei: Diaco- 
nescu. Galbeni, Opriş, Ciumara, Spineanu și 
Ţepelea. Ceilalţi lipseau. I-am spus că nu vin 
în fața unui tribunal al poporului alcătuit din 
şase oameni. La ora 16, şeful de cabinet al 
lui Constantinescu a sunat la cabinetul meu 
anunțând că toţi miniştrii ţărănişti îşi 
depuseseră demisia. Nici o vorbă de miniştrii 


liberali sau pedişti. Ştirea lui Ciuvică era * 


transparentă în intenţia ei de a mă sili să-mi 
semnez demisia şi să o trimit spăşit la 
Cotroceni. Îmi dau seama acum că în toate 
acele zile am avut o dublă optică în ceea ce 
mă priveşte. Eram ţinta acelei lovituri de 
palat și totuşi mă simţeam ca un spectator. 
Numai aşa îmi explic de ce nu am cedat în 


faţa acelor presiuni psihologice. Căci asta nu 
a putut prevedea ingeniozitatea preşedintelui 
Constantinescu: în ciuda migalei cu care 
plănuise totul împreună cu maestrul Stoica, 
exista posibilitatea legală şi constituțională 
ca eu să nu îmi dau demisia. Şi nu mi-am 
dat-o. Şi am încercat în acea zi, ca şi în cele 
următoare, să reacționez la măsura abuzivă a 
unui preşedinte care îşi făcuse un obicei din 
a încălca Constituţia, contracarându-l numai 
cu metode constituţionale. Fiind la guvern, 
l-am chemat pe secretarul general al guver- 
nului Radu Stroe şi i-am cerut să facă formele 
legale de demitere a miniştrilor ţărănişti, 
urmând să numesc în scurt timp noi titulari 
ai portofoliilor ministeriale. Am primit un 
refuz franc, de parcă Radu Stroe nu vorbea 
cu şeful lui, ci cu umbra lui. Atunci mi-am 
dat seama că Valeriu Stoica era acolo unde 
trebuia să fie, de partea învingătorului. L-am 
sunat şi mi-a confirmat bănuiala: liberalii se 
ghidau după decizia țărăniştilor, prezen- 
tându-şi la rândul lor demisia la Cotroceni. 
Am decis să fac ultimul pas pe care îl mai 
puteam face. 

l-am sunat pe liderii partidelor de 
opoziţie cerându-le părerea în privinţa 
completării guvernului cu miniştri aparţinând 
partidelor de coaliție. Meleşcanu a răspuns 
afirmativ la această propunere, Iliescu a fost 
foarte evaziv, iar Athanasiu mi-a spus că nu 
îşi va da în nici un caz demisia, dar că pur şi 
simplu nu ştie ce să facă. Peste puţin timp 
şi-a dat demisia şi a preluat atribuţiile de 
premier interimar! Bela Marko a fost neutru, 
şi pe bună dreptate. Cu pediştii nu am putut 
lua legătura. Aveam să aflu mai târziu că se 
izolaseră în biroul lui Petre Roman. Mai 
târziu am aflat că, la propunerea Cotroce- 
niului ca miniştrii pedişti să-şi dea demisia, 
Traian Băsescu a exclamat nervos: «Nici 
de-al dracului nu-mi dau demisia doar pentru 
că aşa vrea Constantinescu!» (...) 

În ziua de 15 decembrie, un grup de 
parlamentari, în marea lor majoritate cei care 
participaseră la acea întrunire ce purta în mod 
impropriu numele de «grupul de la Braşov», 
au căutat să mă convingă să mă duc la BCCC 
ca să îndrept lucrurile şi să ajung la un 
compromis cu Diaconescu. Am refuzat, nu 
mai aveam ce să caut în acel loc. În schimb, 
am acceptat să-l sun pe Diaconescu, despre 
care, chiar şi atunci, credeam în continuare 
că fusese doar o păpuşă în mâinile lui 
Constantinescu. Aveam să aflu că nu fusese 
o păpuşă, ci unul din inițiatorii demiterii 
mele. «Domnule preşedinte, vreau să ajun- 
gem la o soluţie onorabilă, în folosul 
partidului, Nu înţeleg de ce m-ați demis din 
funcția de secretar general şi de ce m-aţi dat 
afară din partidy. «Domnule Radu Vasile, 
putem să ne înțelegem dacă îţi dai demisia. 
Te repunem în funcţia de secretar general, 
ba chiar îţi oferim și preşedinţia Senatului, 
căci Petre Roman a anunțat că ţi-o cedează, 
trecând la Ministerul de Externe. Sunteţi de 
acord?» 

Am încuviințat. l-am cerut lui Dia- 
conescu să îmi trimită prin fax o hârtie cu 
aceste asigurări. Mi-a trimis hârtia, m-am 
uitat la ea ca la firmanul de mazilire de la 
Poarta Otomană şi am scris pe ea: Îmi dau 
demisia: 1) dacă o persoană neutră din partid 
dă un comunicat la televiziune prin care 
declară că s-a ajuns la o soluţie amiabilă între 
Radu Vasile şi PNŢCD; 2) dacă păstrez 
funcţia de secretar general; 3) dacă primesc 
funcţia de preşedinte al Senatului. Am trimis 
hârtia şi am primit-o înapoi, semnată de 
Diaconescu. Dar, nu după mult timp, am fost 
anunțat că înțelegerea a căzut. Semnătura lui 
Diaconescu nu mai conta. De parcă ar fi 


contat vreodată! Aşa că nu mi-am dat demisia 
nici în acea zi. 

În schimbul demisiei, şeful statului 
mi-a oferit orice post de ambasador. În 
aceeași seară, Constantinescu m-a invitat să 
negociem la reşedinţa lui din strada Pangrati. 
Am refuzat să intru în casă, mulțumindu-mă 
să vorbesc cu el prin telefon. Mi-a vorbit 
foarte politicos şi calm, chiar cred că în sinea 
lui era mândru că poate dovedi atâta relaxare 
interioară. M-a întrebat chiar ce vreau în 
schimbul demisiei mele. Mi-a oferit orice 
post de ambasador. Am refuzat: «Vă urez 
succes pe drumul pe care veți merge în con- 
tinuare, dar nu uitaţi ce v-am spus atunci pe 
aleile Cotroceniului, cu ocazia învestirii 
mele. V-am spus atunci că eu aduc noroc 
celor cu care mă întâlnesc şi că dacă am să 
plec de lângă dumneavoastră cariera dumnea- 
voastră se va încheia». Şi cu asta s-a sfârșit 
discuţia cu un preşedinte care încălcase de 
două ori Constituţia, cu doi premieri, pe unul 
desemnându-l, pe altul revocându-l. 

În ziua de joi, l-am însărcinat pe Petrică 
Peiu să poarte negocieri cu purtătorul de 
cuvânt al Preşedinției, Răsvan Popescu, în 
vederea încheierii unei înţelegeri la capătul 
căreia să-mi dau demisia. Nimic din punctele 
acelei înțelegeri nu a fost respectat, cu 
excepția unuia, cel legat de demisia mea. În 
toată ziua aceea am fost cel mai singur 
prim-ministru din lume. Telefonul amuţise, 
nimeni nu mă căuta, nimeni nu voia să mă 
vadă. Eram ca un paria, căzut în dizgrația 
tuturor. Atunci mi-a fost dat să cunosc ce 
înseamnă mintea românului cea de pe urmă, 
o minte pătrunsă de dezgust pentru oameni 
şi de silă față de politică. Atunci mi-am 
pierdut credința în oameni şi am rămas cu 
credința în Dumnezeu. 

Vineri, 17 decembrie, la prânz mi-am 
semnat demisia. l-am înmânat-o lui Petrică 
Peiu, spre a o duce la Cotroceni. Când s-a 
întors de acolo, consilierul meu avea lacrimi 
în ochi. Nu se obosise nimeni să-l întâmpine, 
nici măcar omologul lui prezidenţial, domnul 
Ciuvică. Sosise într-un târziu un anume 
Teleagă, un personaj fără importanţă în 
ierarhia Curţii de la Cotroceni. Mă urau prea 
mult spre a mai face efortul de a mai respecta 
protocolul. Era vineri, iarăşi vineri, îmi 
începusem mandatul într-o zi de vineri şi îl 
terminam tot într-o zi de vineri”. (...) 

Răsvan Popescu 

„Ce scenă de groază! Ce kitsch cumplit, 
național. Primul ministru desemnat de 
PNȚCD, Radu Vasile «şuetistul de bodegă», 
cum îi spun ziarele, descinde la Patriarhie 
într-un BMW negru, ultimul răcnet, cu 
televizor înăuntru, cu număr de Germania. 
Parcă-i o reclamă la BMW!(...) Înconjurat de 
gărzi în civil, de fideli şi de țuţeri în maşini 
negre cu girofaruri care scot ochii, urca 
«Golgota» Patriarhiei, unde Teoctist, alb ca 
un înger de ipsos îl aşteaptă în prag de o oră. 
Jos la poala dealului e înghesuială, antemer- 
gătorii bagă sirenele ca la nuntă, bau-oau, în 
lături, trece primul-ministru promoțional cu 
ghiul pe inelar... merge la biserică, i-a trecut 
prin cap să ia girul, să-l vadă poporul 
uns..."(...) 

„Diaconescu reuşeşte să-l prindă pe 
mobil; îi spune «trebuie să vorbim». 

— Ce să mai vorbim? Dacă-i vorba de 
demisie, mi-o dau şi gata, zice Diaconescu 
că i-a spus Vasile. 

—Stabilesc totuşi o întâlnire la 11.00. 
Diaconescu îl sună pe preşedinte, spune: «A 
zis că şi-o dă». Preşedintele dă din cap. 

La ora 11.00, Diaconescu merge la 
guvern: aici află că Vasile e într-o întâlnire 
cu sindicatele. Ce sindicate? Nimeni nu ştie. 
Diaconescu ia loc în anticameră, hotărât să 
aştepte. Timp de două ore asistă la conver- 
saţia dintre bodigardul său şi cel al pre- 

mierului; se cunosc de mult, au făcut armata 
împreună. 

La ora 13.00, e limpede că Vasile nici 
nu e în sediu; se spune că s-a refugiat la 
Ciocâlteu, de unde dă acoliţilor telefoane. 
Grupul de la Braşov pregăteşte rezistenţa în 
munți... 

Intervine o criză de bilă: Diaconescu se 
retrage, chinuit. La Cotroceni e clar: Vasile 
nu se dă dus. 

—L-a umilit pe Bătrân! Şi-a bătut joc 
de el, l-a ținut la uşă. Termin eu cu ăsta... 

Intră în aplicare faza a doua. Consilierul 
pentru relaţia cu guvernul ia la rând miniştrii. 

— Alo, Teleagă la telefon. Preşedintele 
aşteaptă să vă delimitaţi de primul ministru, 
care nu mai are nici un sprijin. Primul se 
execută secretarul de stat Vlad Roşca. 

La ora 15.00, toţi miniştrii PNŢCD au 
demisionat, mai puțin Marga, care e la laşi — 
sare în maşină şi fuge spre Bucureşti. 
Premierul, de negăsit. 

16.00, a reuşit să demisioneze şi Marga 
prin fax. 

La 17.00, BCCC al PNŢCD îi retrage 
sprijinul politic lui Radu Vasile. 

Ora 18.00. PNL decide să-şi urmeze 
aliatul. La 19.00, Vasile iese la bătaie: refuză 
să demisioneze, invocă dreptul său «moral 
şi fizic» de a şti ce i se reproşează, cere vot 
în Parlament. 

19.10. Au demisionat şi UDMR-iştii. 
Doar pedeii rezistă. După afacerea Ciorbea, 
au oroare de demisie... 

19.20. Conducerea PD, reunită în 
Modrogan, îşi declară solidaritatea cu 
partenerii din coaliţie. Nu mai avem guvern, 
nu mai avem Vasile, gata... 

19.30. Preşedintele României convoacă 
la Palat liderii coaliţiei şi pe premierul Vasile 
pentru a căuta o rezolvare. Adică: du-te, 
Vasile! Lasă-ne!” (...) 

14 decembrie 1999, Bucureşti. „Semne 
rele de afară; decretele preşedintelui nu 
conving, ar fi de dorit, totuşi, demisia lui 
Vasile. Cancelariile occidentale nu înţeleg 
nimic: nici din revocare, e vag prezentată în 
Constituţie, ai putea crede că pe caz de boală, 
nici din prim-ministeriatul lui Vasile, care are 
acum sprijinul politic al opoziţiei! 

România neverosimilă... 

Începe o grețoasă târguială cu Vasile: te 
plătim, numai să pleci odată. În definitiv, ce 
vrea el? 

Baricadat în vila naționalizată pe care 
şi-a cumpărat-o în Cotroceni, Vasile cere aşa: 

— Revocarea decretului de revocare; 

— Preşedinţia Senatului în locul lui 
Roman; 

— Secretariatul General al PNŢCD, 
preluat între timp de Dudu Ionescu; 

— Posibilitatea de a candida la şefia 
PNŢCD, retrasă de BCCC în momentul în 
care premierul a refuzat decizia partidului. 

Toate acestea să fie anunţate public de 
Diaconescu la televizor. 

— Soţia să rămână la AVAB, pe dublul 
salariului de prim-ministru; 

— Consilierul său cel mai apropiat, 
Petrişor Peiu, să rămână în Consiliul de 
administraţie al SIDEX Galaţi. 

Restul, îi dă de înțeles Vasile preşedin- 
telui, poţi să-i omori, sunt nişte boi. 

Dacă nu acceptăm, nu vine Prodi. 

Preşedintele îl sună pe Diaconescu: 
Acceptăm jumătate?” 

15 decembrie 1999, Palatul Cotroceni. 
Comunicat: „Astăzi, orele 15, consilierul de 
stat Petrişor Peiu a depus la Cotroceni 
demisia domnului Radu Vasile, în numele 
interesului naţional. În absența preşedintelui, 
demisia a fost înmânată consilierului 
Teleagă, însărcinat cu relația cu Parlamentul 
şi Guvernul. Preşedintele a luat act de 
această demisie”. 


i) 


oa; * 


Suplimentul revistei „Capital” din 7 noiembrie 2002 publică lista «100 cei mai bogaţi 
români», pe care o reproducem însoțită de scurte «biografii de succes» ale câtorva dintre 
aceştia şi ale altora ce nu apar în această listă dar întrunesc condiţiile de a figura în ea. 
„Capital” încearcă să prezinte într-o lumină favorabilă bogătaşii aflaţi în top: «A fi bogat 
în România anului 2002 este, încă, o crimă în ochii majorităţii populaţiei. Acest supliment 
şi-a propus să fie un prim pas către schimbarea acestei mentalități». O parte din noii 
îmbogăţiți nu apar în top întrucât, scrie „Capital”, «probabil că sunt nume pe care v-aţi fi 
aşteptat să le găsiţi aici, dar care nu există. Motivul este unul singur: persoanele respective 
nu dețineau, în România, nimic ce le-ar fi putut justifica averea. Nu am dorit să includem 
aceşti oameni pentru că nu am dorit să legitimăm averi dobândite pe căi necunoscute şi 
ascunse peste graniță... Conturile din străinătate n-au semnificaţie decât pentru posesorii 
lon» (2) Legitimarea averilor pe care o face „Capital este o spălare a imaginii celor 
100, iar pentru absenţii de pe listă, „Capital” le face serviciul de a le păstra anonimatul. 
Cât despre lipsa de semnificaţie a conturilor din străinătate invocată de „Capital”, ea este 

„ un paravan care ascunde opiniei publice pe noii îmbogățiţi ce şi-au trimis în taină banii în 

„ străinătate, pentru a scăpa de privirile preapuţinatenteale Fiscului. 

Informaţii credibile estimează la 8 miliarde dolari averile celor 100, ceea ce 


Lista celor 100 cei mai bogaţi oameni din România, întocmită der 

din Produsul Intern Brutal României, dar numărul de angajaţi ai acestora 
mai puţin de 5% din forța de muncă angajată a țării, ceca ce spune 
mult despre caracterul speculativ şi mai puțin productiv al acestor averi. Ne putem face o. 
idee despre ce a însemnat acumularea în 10 ani a unei averi de 200 milioane dolari de 

către o persoană fără capital în 1990, când impozitul pe profit şi pe dividende a fost în 

ultimii 10 ani în medie de 40%; aceasta înseamnă un profit brut de 300 milioane dolari, : 
adică 2,5 milioane dolari pe lună sau, ca să prelungim calculul, peste 80.000 dolari pezi! | 
Şi aici, ajungem la temerile celor de pe lista de 100 precum şi e e ce nu au fost 
cuprinşi în ea din motive de clemenţă a „Capital-ului”: «Sunt oameni, mulți oameni, care 

au bani dar care refuză categoric să vorbească despre ei. Teama de... Fisc... a fost | 
invocată ca motiv pentru reticența Ion) (1). Avem destule elemente ce ne fac să credem că 


fără fraudarea Fiscului, a unor bănci 
ENI etc), multe din aceste averi nu 
delincvenţi făcută fără entuziasti 


â ii şi până jos. pot Etape A ae X a 
„de la vârful puterii şi ) ei cei ce şi-au făcut averile îns ătate şi au venit apoi, | 


reprezintă 17% 
nu depăşeşte 300.000, 


Nu constituie obiectul list 
săinvestească în țară. pa ae Au a a 
evista „Capital 


1. Iosif Constantin Drăgan 
2. Ion Ţiriac 
3. loan şi Viorel Micula 


4. George, Valentin, Viorel Păunescu 


5. Sorin Ovidiu Vântu 
6. loan Nicolae 


7. Camelia şi Corina Voiculescu 


8. Ioan Neculaie 
9. Frank Timiş 
10 Dinu Patriciu 
11. George Copos 
12. Nicolae Badea 
13. Dimitrie Sturdza 
14. Joseph Seroussi 
15. Fathi Taher 
16. Gigi Becali 
17. Marius şi Emil Cristescu 
18. Ovidiu Lucian Tender 
19. Viorel Cataramă 
20. Gelu Tofan 
21. Liviu Tudor 
22. Josef Goschy 
23. Ştefan Mărginean 
24. Dan Grigore Adamescu 
25. Radu Dimofte 
26. loan şi Victor Becali 
27. Gabriel Popoviciu 
28. Zoltan Teszary 
29. Dinel Staicu 
30. Khalil Abi Cahine 
31. losif Armaş 
32. Petre Badea 
33. Raul Doicescu 
34. Mihail Erbaşu 
35. Maricel Popa 
36. Irinel Columbeanu 
37. Adrian Porumboiu 
38. Familia Popa 
39. Radu Timiş 
40. Ilie Stoichescu 
41. Dan Şucu 
42. Elan Schwartzenberg 
43. Niculae Zahiu şi familia 
44. Cătălin Chelu 
45. Nicolae Constantinescu 
46. Nicolae Dumitru 
47. Tiberiu Postelnicu 
48. Adrian Sârbu 
49. Cristian Ţânțăreanu 
50. Gheorge Hagi 


700-900 milioane dolari 
600-700 milioane dolari 
500-600 milioane dolari 
500-600 milioane dolari 
400-500 milioane dolari 
250-300 milioane dolari 
250-300 milioane dolari 
200-250 milioane dolari 
200-250 milioane dolari 
150-200 milioane dolari 
100-150 milioane dolari 
100-150 milioane dolari 
100-150 milioane dolari 
100-150 milioane dolari 
100-150 milioane dolari 
100-150 milioane dolari 
80-100 milioane dolari 
80-100 milioane dolari 
80-100 milioane dolari 
80-100 milioane dolari 
80-100 milioane dolari 
70-80 milioane dolari 
70-80 milioane dolari 
60-70 milioane dolari 
60-70 milioane dolari 
60-70 milioane dolari 
60-70 milioane dolari 
60-70 milioane dolari 
60-70 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
50-60 milioane dolari 
40-50 milioane dolari 
40-50 milioane dolari 
40-50 milioane dolari 
40-50 milioane dolari 
40-50 milioane dolari 
30-40 milioane dolari 


51. Victor Băldescu 
52. Dorin Drăgoi 

53. Valeriu Lazarov 
54. Mircea Lucescu 
55. Mohammad Murad 
56. Matache Nicolaide 
57. Romeo Pomponiu 
58. Radu Enache 

59. Octavian Radu 

60. Culiţă Tărâţă 

61. Gheorghe Bosânceanu 
62. Sandu Buium 

63. Constantin Boştină 
64. Cristian Burci 

65. Ilie Carabulea 

66. Dan Fisher 

67. Comneliu lacubov 
68. Sorin Peneş 

69. Corneliu Petreanu 
70. loan Prisăcaru 

71. Adrian Videanu 

72. Gheorghe Popescu 
73. Florin Andronescu 
74. Adolf Bîclea 

75. Luchi Georgescu 
76. Ilie Luca 

77. Adrian Drăghici 
78. Fraţii Mihăilescu 
79. Dorel Constantin Onaca 
80. Vlad Păunescu 

81. Bogdan Savin 

82. Corneliu Tănase 
83. Attila Verestoy 

84. Alexandru Bittner 
85. Marian Iliescu 

86. Anghel Iordănescu 
87. Gabriel Marin 

88. Valeriu Huidan 

89. Veronica Savanciuc 
90. Dumitru Sechelariu 
91. Sergiu Sechelariu 
92. Cornel Tăbăcaru 
93. Nicolae Sofa 

94. Florin Talpeş 

95. Florin Banu 
96. Mihai Gherman 
97. Mihail Vlasov 
98. Nicolae Mann 
99. Sorin Minea 

100. Gheorghe Ştefan 


Câţiva din cei 100 


30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
30-40 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
20-30 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
15-20 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10-15 milioane dolari 
10 milioane dolari 
10 milioane dolari 
10 milioane dolari 
10 milioane dolari 
10 milioane dolari 
10 milioane dolari 


Nu reproducem notele biografice ale celor 100, pu blicate în „Capital”, întrucât 
ele sunt elogioase şi caută să inducă ideea de onorabilitate a persoanelor prezentate. 
Am cules din presa ultimilor ani, date despre câţiva din cei 100. 


Fraţii loan şi Viorel Micula ia Ă 
Înainte să devină capitalişti în România, fraţii Micula au fost solicitanţi de azil în Suedia, 


căpătând şi cetăţenia suedeză după revoluție. A facerile în România le-au început în 199 l, 
când au înființat mai multe firme, Nu se ştie de unde au avut bani, când gemenii Micula 
aveau, în Suedia, statut de azilanţi, beneficiind de un ajutor social. Surpriza s-a produs n 
luna decembrie 1994: în numai 10 zile, fraţii Micula au înfiinţat 14 firme, investind câleVă 

milioane de dolari. Nu se ştie de unde au provenit aceşti bani, având în vedere faptul că, în 
Suedia, cei doi câştigau cam cât o secretară. Ulterior, firmele fraților Micula, care datorează 
statului circa 2.000 de miliarde lei, au beneficiat permanent de reeşalonarea creanţelor. 
Fraţii Păunescu, George-Constantin, Viorel, Valentin 
Cei trei frați au fost şi pe vremea lui Ceauşescu oameni bogaţi. După evenimentele din 
decembrie 1989, presa a scris foarte mult despre faptul că frații aveau atât de mulți bani, 
încât, de frică, i-au aruncat în closet şi au tras apa. «Încărcătura» a defulat în stradă, spre 
consternarea vecinilor. C.G.P. declara că şi-a început afacerile în 1990 cu 70.000 lei pe 
care îi îm prumutase de la dentistul lui. George Constantin este cunoscut opiniei publice în 
special prin faptul că între 1997-2000 a fost anchetat în mai multe dosare penale pentru 
subminarea economiei naționale, fals şi uz de fals, i nfracțiuni la legi bancare. Prejudiciile 
totale imputate în dosarele penale depăşeau 200 de milioane dolari. De numele lui George 
Constantin Păunescu au fost legate prăbuşirile a două bănci: Bancorex şi Bancoop. Imediat 
după declanşarea anchetelor împotriva sa, George Păunescu a plecat în SUA, unde s-a „tratat” 
până la reinstaurarea la putere a PDSR. În SUA nua fost deranjat cu extrădarea. Viorel 
Păunescu este cunoscut în special pentru modul în care a preluat clubul de fotbal Steaua cu 
voie de la fostul ministru al apărării Victor Babiuc şi fostul premier Radu Vasile. 
Sorin Ovidiu Vântu 
Infractor condamnat la închisoare pentru delapidare şi fals înainte de 1989, Sorin Ovidiu 
Vântu deschide o consi gnaţie la Roman, cu ajutorul unor împrumuturi nu toate restituite, 
cumpără cupoane cu care îşi începe afacerile imobiliare şi speculative. Demarează marile 
afaceri care s-au dovedit escrocherii, Gelsor, FNI, ENA, duce la criză şi faliment diverse 
societăţi şi bănci, Astra, BID, BRS. Vântu şi-a lichidat toate afacerile şi şi-a pus averea la 
adăpost, fie pe numele unor prieteni şi colaboratori, fie în străinătate. Chiar dacă brațul 
legii l-ar atinge, în sfărșit, păgubiţii FNI n-ar putea recupera mai nimic de la Vântu deoarece 
acesta nu are mare lucru pe numele său. 
Din aprilie 2002, pe birourile principalelor instituții din stat — preşedinţie, guvern, 
parlament, poliţie, Parchet, CSAT, servicii secrete — stă şi se umple de prafun document 
incendiar, întocmit de Banca Naţională a României, sub semnătura vice-guvernatorului Mihai 
Bogza. Punctul de plecare al acestui raport este răspunsul Serviciului Român de Informații 
la solicitarea BNR, semnat de Radu Timofte, în care se afirmă, negru pe alb, că Sorin Ovidiu 
Vântu „a vândut formal grupul de firme Gelsor”. Potrivit SRI, Vântu „menţine controlul de 
facto asupra afacerilor derulate şi-şi promovează în continuare propriile interese”. Prin 
activităţile de supraveghere şi control bancar, BNR a ajuns la aceleaşi concluzii ca şi SRI. 
Ca urmare, în finalul celor şapte pagini de raport, BNR apreciază absolut necesară o anchetă 
a Parchetului „pentru a se stabili dacă Sorin Ovidiu Vântu este instigator, autor sau complice 
la fraudele înregistrate în cinci instituții — FNI, Banca de Investiții şi Dezvoltare (BID), 
Banca Română de Scont (BRS), Astra, Gelsor”. În opinia BNR, există o legătură clară între 
Sorin Ovidiu Vântu şi constatările privind încălcarea legislaţiei, comune în toate cele cinci 
instituții. Din aprilie şi până în prezent, instituţia condusă de Tănase Joița n-a ridicat un 
deget împotriva lui Sorin Ovidiu Vântu. 
Ioan Niculae 
loan Niculae a făcut bani în agricultură, prin imperiul InterAgro, a cumpărat vreo două 
rafinării, un combinat chimic, a concesionat terenuri de la stat, controlează cea mai mare 
companie de asigurări din țară, Asirom, şi l-a învins pe grecul Mihailides în bătălia pentru 
Societatea Naţională Tutunul Românesc. Este patron şi în fotbal, deţinând clubul ploieştean 
Astra. Cu tot secretul impus de autorități pentru a ascunde datoriile marilor afacerişti, re- 
cent a fost publicată o listă a obligaţiilor pe care 22 dintre firmele sale le aveau la bugetul 
de stat la sfărşitul anului trecut. Suma se apropia de un sfert de miliard de dolari, potrivit 
unui calcul atribuit Ministerului Finanţelor. Nu se ştie de unde are sau de unde îi vin banii 
pentru investiţiile somptuoase pe care le-a făcut. 
Dan Voiculescu şi fiicele sale 
În timpul regimului Ceauşescu, Dan Voiculescu a avut un rol important în întreprinderile 
economice ale Securităţii, «Crescent» şi «Terra». În 1990 pune mâna pe firma «Crescent», 
cuvoie de la stăpânire şi îşi dezvoltă afacerile sub sigla „Grivco”, îşi adjudecă pe bani puţini 
Aeroportul Băneasa şi îşi crează o faţă mediatică prin „Jurnalul Naţional” şi „Antena 1”. 
Este creatorul Partidului Umanist Român, un mic aliat al PSD, şi îşi trece formal afacerile 
pe numele fiicelor sale Camelia şi Corina. 
Frank Timiş 
Vasile Frank Timiş, personajul aflat în spatele controversatei afaceri „Roşia Montană”, 
ar deține un capital de aproximativ 30 de milioane de dolari americani. Practic, Timiş ar 
avea 8% din acţiunile firmei „Gabriel Resources”, reprezentând 35 de milioane de dolari 
canadieni, şi 26% din acţiunile „European Goldfields” care valorează 11,4 milioane de dolari 
canadieni și are participaţiuni la nu mai puţin de 25 de societăţi comerciale, multe de tip 
off-shore, Începuturile afacerilor lui Timiş sunt legate de două condamnări pentru deţinere 
de heroină în Australia, ultima datând din 1994. 
Dinu Patriciu 
„Din 1990 se lansează în afaceri şi speculaţii în domeniul construcțiilor şi terenurilor 
intravilane, A fost acuzat că prin relații cu cei de la putere a cumpărat o navă maritimă din 
flota comercială cu | dolar. Acţionar semnificativ la Rompetrol „şi-a tras” Rafinăria Midia 
ȘI este pe care de a achiziţiona o parte a acţiunilor Conpet. 
Gigi Becali 
În momentul de față Gigi Becali este, conform propriilor declarații, stăpânul a circa 
i de hectare din cel mai scump teren din România, în zona Băneasa. La fiecare Acizi 
Pământ în Băneasa, statul a pierdut milioane de dolari. Totul a început în comuna Ştefăneşti, 
in pi opierea Capitalei, unde primarul Rababoc i-a facilitat cumpărarea unui teren agricol 
ela țiganii care erau împroprietăriți suplimentar. Familiile respective n-au văzut niciodată 
tele de proprietate, dar au fost puse să semneze că vând suprafeţele respective lui Gigi 
“cali. În 1996, acesta face primul schimb de terenuri cu armata (opt hectare), acțiune 

urmată în 1998 de alte 21 de hectare. Schimburile au fost aprobate de generalul de aviatie 
Dumitru Cioflină (rudă cu primarul Rababoc) şi avizate şi în Consiliul Suprem de Apărare a 
Țării (CSAT) sub pretextul că MApN are nevoie de suprafaţa din Ştefăneşti pentru construirea 
unui obiectiv de importanţă strategică (terenul zace nefolosit şi în prezent). Cumpărat cu 
circa 5 dolari/metru pătrat, terenul din Ştefăneşti a fost schimbat cu cel deţinut de armată în 
Băneasa. Acesta din urmă, care valorează acum peste 250 dolari/metru pătrat, a dus la 
îmbogățirea spectaculoasă a lui Gigi Becali. Restul hectarelor din Pipera provin dintr-o altă 
afacere, cu IAS SCAI Mogoşoaia, un IAS vândut de FPS cu câteva miliarde de lei, dar care, 
împărţit în loturi mici şi revândut de Becali, a adus sute de milioane de dolari. 

Fraţii Cristescu 

Marius şi Emil Cristescu, primul doctor şi celălalt inginer, copiii unui medic timişorean, 
s-au lansat în afaceri în urmă cu 12 ani, „cu 100 de dolari”, după cum declara Marius Cristescu. 
Ela cumpărat de la PECO mai multe staţii de benzină din vestul țării, care au adus un venit 
consistent, mai ales în perioada embargoului impus lugoslaviei. Modernizate, staţiile de 
benzină au fost vândute ulterior cu un câştig substanțial, tot către PECO. Fraţii au dat lovitura 
în timpul guvernărilor Ciorbea, Radu Vasile şi Mugur Isărescu, atunci când au cumpărat de 
FPS foarte multe fabrici din Timişoara, pe care astăzi tronează semnele Bega Grup. Practica 
obişnuită era ca firma să gireze împrumuturi, inclusiv de la Bancorex, cu obiectivul cumpărat, 
pe care apoi îl dezmembrau şi îl vindeau, pe bucăţi, cu un profit imens. 


Viorel Cataramă £ 
În 1984 se angajează la Întreprinderea de Comerţ Exterior Tehnoforestexport ce se 


ocupa cu comerțul de mobilă. Se spune că el s-a transferat aici la recomandarea Ministerului 
de Interne. Peste patru ani ajunge la Oficiul de Comerţ Exterior ARGUS, unde reprezintă 
interesele firmei BELCO a cetățeanului olandez Hans Van Reewijk. Elvila Internaţional 
SRL, firmă înființată după 1989 de Cataramă, a făcut peri albi întreprinderii de stat Tehno- 
forestexport. Acesteia i-a luat oamenii, datele şi contractele. În schimb firma Elvila prosperă. 

Relaxa Mizil a încăput pe mâna miliardarului-patron. Cazul întreprinderii Relaxa Mizil 
confirmă ipoteza că miliardarul patron V. Cataramă urmăreşte să pună mâna pe industria de 
mobilă românească. Ca şi în celelalte cazuri, contractele de export ale Relaxa Mizil şi care 
se derulau prin intermediul firmei lui Cataramă, Elvila Internaţional, aveau ca rezultat valuta 


la patron iar leii la societate. 
In scandalul SAFI, în ajunul crahului, fondul avea 72,6% din banii investiţi în „alte 


active”, din care 95% reprezentau finanţări pentru persoane fizice şi juridice (unele pe termen 
lung, dincolo de anul 2000). Interesant însă e faptul că destinatarii acestor creditări erau, în 
imensa lor majoritate, persoane sau firme apropiate lui Viorel Cataramă, conducătorul din 
umbră al SAFI Invest, precum Relaxa, CAR, Panex, Marmura şi lista-ar putea continua. După 
prăbuşirea fondului, Cataramă a fost acuzat în mod explicit că a folosit banii investitorilor 
pentru a-şi finanța firmele fără a-şi mai propune să-i returneze vreodată. 

Curtea de Conturi a scotocit în scriptele încurcate ale privatizării dubioase a unei firme 
specializate în comerțul exterior cu mobilă, Pamex Piatra Neamţ, care astăzi nu mai există. 
Patrimoniul său a fost supt pur şi simplu de Elvila Internaţional, care a reuşit să preia, prin 
absorbție, o firmă născută din banii Pamex. Nici Elvila Internaţional nu mai există, constată 
Curtea de Conturi, ea şi-a schimbat numele în Camivex şi este în lichidare judiciară. 

Dinel Staicu 

Aproape toate afacerile unde apare numele lui Dinel Staicu sunt controversate. Omul 
de afaceri a forțat intrarea în Consiliul de Administrație al Societăţii de Investiţii Financiare 
(SIE) Oltenia, a preluat clubul de fotbal Universitatea Craiova şi a profitat de „aranjamentele 
financiare” preferenţiale semnate cu şefii defunctei Bănci Internaţionale a Religiilor (BIR). 
Cea mai curajoasă afacere a lui Dinel Staicu a fost, potrivit lichidatorului BIR, aceea în care 
a învârtit sute de miliarde de lei împrumutaţi de la BIR, printr-o reţea de 11 firme. Lăsând la 
o parte că a primit credite cu dobânzi de 15%-20% în timp ce toţi românii împrumutau bani 
cu 85%, Staicu nu a dat banii înapoi, dar s-a înțeles cu şefii băncii să-şi recupereze propriile 
datorii prin firmele sale. Despre această afacere s-au scris pagini de dosare, stânjenitoare, 
care se află pe masa de lucru a organelor de anchetă penală. 

Corneliu Iacubov 

Numit în 1992 de PSD preşedinte al Fondului Proprietății Private Moldova (actualul 
SIF Moldova), are o avere estimată la 20-30 milioane de dolari. Numele său este legat de 
falimentul a două bănci, Bancorex şi Bancoop, care au dispărut de pe piaţa financiară din 
cauza unor credite nereturnate. Printre aceste credite se numără Şi cele acordate pe baza 
garanțiilor oferite de FPP-ul condus de Iacubov unor oameni de afaceri controversați: fraţii 
Păunescu, frații Sechelariu, Vasile Văcaru, Viorel Hrebenciuc şi Sorin Ovidiu Vântu. În 1997, 
după câştigarea alegerilor de CDR, lacubov a plecat în străinătate, de unde s-a întors odată 

cu revenirea la putere a PSD. 

A cumpărat rafinăria Dărmăneşti, iar în 2001 rafinăria Oneşti (printr-un contract care-l 
scutea cinci ani de impozit pe profit, TVA, taxe vamale şi altele). După ce guvernul i-a 
acordat anumite facilități fiscale (prin ordonanță de urgență), lacubov a intrat puternic în 
industria hotelieră, cumpărând hotelul Bulevard din Bucureşti şi construind hotelul 
Scandinavia din Mamaia (Care valorează aproximativ 3,5 milioane dolari). O altă afacere o 
reprezintă achiziționarea cu toptanul a vilelor şi hotelurilor din Slănic-Moldova de la FPS 
pe care le-a vândut după scurt timp cu bucata cu preţuri de 4 până la 8 ori mai mari unor 
întreprinderi tot de stat. 22 

Adrian Sârbu 

Din topul bogătașilor nu putea lipsi Adrian Sârbu, patronul imperiului Media Pro, 
prezentat de revista „Capital” ca fiind posesorul unei averi de 40-50 de milioane de dolari. 
Conform rezultatelor financiare din ultimii ani, PRO TV este un colos pe picioare de lut: 
pierderi de 22 milioane dolari în 1998, şi de 20,5 milioane dolari în 1999, restanţe la plata 
impozitelor către stat, la sfârşitul primului semestru al anului 2000 (Şi în creştere de atunci 
încoace) de 438,5 miliarde lei, din care 86,7 miliarde lei la buget. În total, pierderile şi 
datoriile către stat ar fi fost de aproximativ 60 de milioane de dolari. Potrivit „Cărţii albe” 
întocmite de PDSR la preluarea guvernării, Media Pro a primit, „numai în 1998”, înlesniri” 
de 25 de miliarde lei la plata impozitelor, plus 5 miliarde „înlesniri” pentru PROTV. 

e Suntem salvați, fraților! Nu mai 
încape îndoială că mai marii lumii noastre 
ne vor invita şi pe noi, pricăjiţii, în mult 
râvnitul NATO. e Tot bizonul dă din coadă 
şi se bucură de nu mai poate că o să ne 
frecăm şi noi coatele cu armatele avansate 
ale Statelor Unite, Angliei, Franței etc. etc. 
e Văzându-se procapsiți cu atâţia frați mai 
mici, generalii din NATO au şi început să 
se gândească ce să inventeze ca să dea de 
lucru atâtor mâini dibace, aşa că zice-se 
că le-a venit ideea să specializeze fiecare 
armată în parte. = Încrezători în nivelul 
de dotare şi de instruire ale vitezei noastre 
armate, ne duce gândul că în cogeamite 
NATO e nevoie de orice, şi de bucătari, şi 
de spălători de vase, şi de gunoieri, şi de 
țucălari... e Ei, la ce vă gândiţi? La 
chestiile menţionate mai sus o să-i 
specializeze cu siguranță pe americani, pe 
francezi, pe englezi etc. e Iar românii vor 
fi cu tot atâta siguranță specializați în 
conducerea oştirii. e Ce de generali... 

* În acelaşi timp, s-a aflat că trei 
fundaţii maghiare din SUA au organizat 
manifestații de protest împotriva aderării 
României la NATO. e Cetăţenii americani 
de origine maghiară vor protesta chiar sub 
geamurile Casei Albe, cerând ca România 
să nu fie primită în NATO decât atunci 
când va fi rezolvată problema autonomiei 
Transilvaniei. e Totodată, aceiaşi cetățeni 
americani plini de patriotism maghiar s-au 
arătat foarte îngrijoraţi de situaţia din 
România, cerând stoparea programelor de 
asimilare etnică şi încetarea urii împotriva 
minorităților. e Suntem foarte onoraţi de 
grija lor pentru Transilvania, dar poate că 
ar fi trebuit să se gândească să ceară şi 
părerea majorităţii româneşti din această 
parte a României; poate ar fi constatat că 
aceasta diferă oarecum de părerea lor, aşa 
încât, în mod democratic, protestatarii ar 
fi trebuit s-o lase mai moale. e În ceea ce 
priveşte ura, poate că acea minoritate 
rezidentă în America ar fi trebuit să-şi vadă 
bârna din ochii lor şi abia mai apoi paiul 
din ochiul îndepărtatului... vecin din 
Europa. Că doar nu din dragoste faţă de 
români şi de România au organizat ei 
mitingurile astea... 

* Cao încununare a victoriei” cu 
care România va fi binecuvântată prin 
invitarea în NATO, domnul Bush îm- 
preună cu consoarta s-au decis să facă o 
scurtă vizită pe plaiurile draculiene, pentru 
a mângâia pe cap pe noii lor parteneri. 
e Evident că, aşa cum se întâmplă când 
faci o vizită de circumstanţă, distinşii 
oaspeţi nu vor sta nici o clipă mai mult 
decât va fi strict nevoie, rămânând la 
Bucureşti între două avioane. e Deja edilii 
bucureşteni lustruiesc străzile pe care le 
va onora preşedintele american; în ceea 
ce ne priveşte, am dori ca nepreţuitul 
musafir să rămână la Bucureşti vreo şase 
luni de-acum înainte, şi să facă zilnic 
plimbări îndelungate pe jos: aşa am fi siguri 
că s-ar repara şi s-ar mătura mult mai multe 


zone din Capitală. 

* Am aflat cu tristeţe că nişte bieţi 
turişti români au fost (iarăşi) umiliți la 
graniță, cu concursul neprecupeţit al 
agenţiei de turism căreia i-au plătit bani 
grei pentru o excursie în Grecia. e Pentru 
că autocarul cu care călătoreau nu avea 
autorizația de transport internaţional în 
regulă, a fost oprit la graniță. e Deşi 
deficiența era a agenţiei de voiaj, iar 
angajații acesteia ar fi trebuit să facă 
absolut orice ca să vină în ajutorul 
clienților, şoferul, indispus, a închis pur 
şi simplu uşile autocarului şi i-a lăsat pe 
nefericiţii pasageri să doarmă noaptea 
afară. e Te gândeşti că agenţia, numită Sun 
Holiday s, proprietate a unui grec, ar fi 
trebuit să se comporte mai corect cu 
clienţii. e Ei bine, nici pomeneală. e Lipsa 
de respect față de client începe să devină 
o constantă a unor agenții de turism. 
e După ce le înhaţă banii, unele firme nu 
le mai furnizează serviciile pentru care au 
plătit, sau le furnizează la parametri de o 
calitate îndoielnică. e Am aflat asta pe 
pielea noastră în vara anului 2001, când, 
contractând servicii turistice la firma Ali 
Baba Tours, am avut plăcerea să călătorim 
în arşiţa verii într-un autocar încins, în care 
climatizarea era insuficientă (deşi am fost 
asiguraţi că autocarul are un minunat aer 
condiționat!), iar unii dintre colegii noştri 
de nefericire, care plătiseră pentru camere 
de hotel trei stele, au fost cazați în nişte 
cotineţe care nu meritau decât poate o stea. 
e Atâta vreme cât clienţii sunt dispuşi să 
suporte orice şi să plătească, agenţiile de 
turism incorecte vor fi dispuse să scadă 
nivelul până la limita insuportabilității. 

e Zarvă mare cu aşa-zisele alegeri 
anticipate! e Domnul Năstase gângureşte 
distins despre necesitatea acestora, în timp 
ce papaşa Iliescu se arată intransigent şi 
dur, refuzând să ia în calcul posibilitatea 
anticipatelor. e Acuma, dacă stăm strâmb 
şi ne gândim drept, ies în evidență 
următoarele: 1. Dacă la anul o să aibă loc 
alegeri, e clar că n-are cum să iasă la 
numărătoare altcineva decât PSD-ul (fost 
PDSR, fost FDSN, fost FSN, şi să nu 
uităm că mulți zic că şi fost PCR); 2. 
Printr-o mică entorsă aplicată Constituţiei, 
poate să iasă iarăşi la prezidențiale veşnicul 
nostru Ion Ilici Iliescu, care deja a fost 
onorat de mioriticul nostru popor cu trei 
mandate, aşa că cel de-al patrulea n-ar 
pune probleme de esenţă, unde a fost 
călcată Constituția pentru o dată nu mai e 
nici o nenorocire să se mai calce o dată. 
e Aşadar, alegerile anticipate ar folosi în 
exclusivitate partidului de guvernământ, 
care şi-ar vedea astfel prelungit mandatul 
cu doi ani mai mult decât îl are în 
momentul acesta. e Cât despre aşa-zisa 
opoziţie, nici asta n-are ce pierde, întrucât 
se presupune că amabilul PSD va permite 
liberalilor (supuşi purtători de botniţă) şi 
udemeriștilor (cârtitori unilaterali) să-şi 
păstreze ciolanele, atâta vreme cât 


existența lor în Parlament nu constituie un 
pericol pentru afacerile oamenilor puterii. 
e A zis cineva ceva despre PRM? e Nu, 
nimeni, doar se ştie cât de des s-a adeverit 
în ultimii 12 ani zicala corb la corb nu-şi 
scoate ochii. 

e Între timp, sondajele confirmă 
profunzimea paradoxului în care înoată 
inteligentul nostru popor. e Majoritatea 
persoanelor consultate sunt nemulțumite 
de activitatea guvernului, şi tot majoritatea 
persoanelor consultate (într-un procent 
ceva mai mic, e drept), dacă ar avea loc 
alegeri mâine, ar vota pentru persoanele 
care alcătuiesc respectivul guvern. 
e Majoritatea celor consultați sunt de 
părere că în ultimii ani corupția a crescut, 
Şi tot majoritatea ar vota pentru partidul 
sub oblăduirea căruia se întâmplă acest 
fenomen. e Nu mai spunem că majoritatea 
participanților la sondaj consideră că o duc 
mai rău decât acum câţiva ani, dar, 
neabătut, ar vota pentru ... 

e Tot din sondajele astea curioase, 
e interesant de văzut cine ar fi votat ca 
preşedinte. e Papaşa Iliescu stă în frunte 
cu 32% din voturi; ciracul dumisale Adrian 
Năstase ar beneficia de 20% din sufragii; 
cu 17% s-ar unge VC Tudor. e Restul 
candidaţilor prezumtivi n-au nici o şansă. 
e Chiar nici una n-ar avea marele perdant 
al anilor din urmă, PNŢCD împreună cu 
candidatul său, care s-ar bucura de 1% 
din voturi. e La ultimele sondaje ziceam 
că mai rău nu se poate. e Acum vedem 
că se poate: de la 2% țărăniştii au căzut la 
1%. e Dacă se mai pricopsesc şi cu 
putredul cadavru politic care este domnul 
Radu Vasile (împodobit din nou cu ghiulul 
lui) probabil că o să mai fie şi mai departe 
loc de mai rău. 

e Apropo de cum o duc oamenii, 
ar fi semnificativ să amintim că 80% din 
farmaciile din Capitală nu mai eliberează 
reţetele compensate şi gratuite, întrucât 
asigurările de stat nu şi-au mai plătit 
datoriile către ele de luni de zile. e Nu mai 
e nevoie să spunem că beneficiarii acestor 
medicamente sunt amărâţii de pensionari 
bolnavi, care n-au cum să supravieţuiască 
din pensie, dar încă să mai cumpere şi 
medicamente la prețul lor inaccesibil. 
e Dar, de fapt, cine mai are nevoie de 
pensionari în țara noastră? 

* În schimb, aflăm cu bucurie că 
între 21-24 noiembrie la Romexpo va avea 
loc moţatul eveniment Bucharest Fash- 
ion Week, care va catapulta moda 
românească în circuitul internaţional al 
show-urilor de modă, cum ar fi Milano 
Fushion Week, Londra Fashion Week, 
Paris Fashion Week etc. e Dacă vor ca 
adevărata modă românească să fie 
cunoscută pe plan internaţional, sugerăm 
organizatorilor să prezinte publicului 
următoarele articole foarte la modă pe 
străzile oraşelor şi satelor noastre: |. 
pantofi scâlciați cumpăraţi în 1988 şi 
purtați cu spor până în zilele noastre; 2. 


jachete rupte în coate; 3. pantaloni elegant 
tociţi în fund şi la genunchi, între care unii 
dotați cu expresive bazoane în locurile 
esenţiale; 4. țoale cumpărate la second 
hand, exhibate cu mândrie de către 
doamnele elegante. e Ce, spuneţi că n-o 
fi dracul atât de negru? e Ba credem că 
da. e Că doar n-am spus că aceste articole 
sunt întâlnite în luxoasele maşini care 
străbat în goană străzile noastre, ci pe 
spinarea celor care umblă amărâţi pe jos 
pe aceste străzi. 

e Ziarele se extaziază de en- 
tuziasmul cu care mase mari de cetățeni 
din Basarabia şi Bucovina îşi exprimă 
dorinţa de a-şi recăpăta cetățenia română. 
e Ne bucurăm şi noi de asta, ca de o 
reparaţie mult așteptată şi cuvenită. e Pe 
de altă parte, cu un ochi râdem, cu un 
ochi plângem, când ne gândim că mulţi 
dintre cei care solicită cetățenia română o 
fac mai puţin din considerente patriotice, 
cât din considerente pur economice. 
e Vedeţi cum se întoarce roata morii? 
Cetăţenii din România îşi caută fericirea 
în bogatele țări din Vest, cetățenii din Est 
îşi caută fericirea... la noi, adică ceva mai 
la vest. e Vedeţi? Ne-am ajuns şi noi în 
Vest. 

* Prin ziare vezi peste tot anunțuri 
despre evenimentele care vor avea loc la 
Romexpo: ba festival de modă, ba 
spectacolul Iarna Europeană, ba una, ba 
alta. e Numai despre Târgul Internațional 
de Carte Gaudeamus care va avea loc la 
Romexpo între 27 noiembrie — 1 de- 
cembrie nu suflă nimeni o vorbă. e Păi 
au şi dreptate bietele ziare: pe cine mai 
interesează cartea în ziua de astăzi? e la 
să fi fost vorba de niscaiva cârnaţi, tutun, 
pileală, fete goale, să vezi de ce mediatizare 
nebună ar fi avut parte! 

e În ultima vreme, de bine ce-o 
ducem, oamenii au început să-şi aban- 
doneze hârburile de maşini pe străzile 
Capitalei. e Mai întâi vin câinii şi le 
parfumează roțile; apoi vin ţiganii şi le fură 
farurile, ornamentele, şi alte piese 
refolosibile; apoi vin iernile şi toamnele, şi 
le ruginesc. = În sfârşit, mai nou, au 
început să vină edilii şi să le adune. e Ci-că 
de la începutul anului şi până acum au 
fost strânse de pe străzi vreo 80 de cadavre 
de maşini, care mai de care mai des- 
compuse, care au fost stocate la o „morgă” 
de unde proprietarii le-ar putea recupera 
plătind vreo 2.000.000 lei cheltuieli de 
depozitare şi pază. e Pun şi eu întrebarea 
ca prostul: dacă proprietarii ar fi avut 
2.000.000 lei să-i dea pentru maşină, nu 
credeţi că mai curând i-ar fi dat pe 
reparaţiile necesare? 

e A apărut Ghidul Hotelurilor: bine 
o mai ducem! e Două zile la două stele în 
Mamaia = una leafă medie. e Două zile la 
trei stele în Poiana Braşov = patru lefuri 
medii. e Am intrat în Europa: prețurile sunt 
în euro. e Lefurile nu. 

SOMNUL NAȚIUNII NAŞTE MONŞTRI 
ROMÂNIA INTRĂ ÎN NATO 


După numeroase eforturi făcute de guvernele succesive ale României, după 
tot atâtea codeli ale țărilor membre NATO şi după refuzul de la Madrid care a fost 
o lovitură pentru guvernarea CDR, România intră în NATO. 

Intră e un fel de a spune, pentru că Tratatul Atlanticului de Nord nu va fi 
aplicabil în ceea ce priveşte România decât după ratificare, şi aceasta este o procedură 
de durată. Dar oricum ar fi, este un succes pentru România şi pentru români, 
oriunde ar fi ei, pentru că el garantează, prin Articolul 5, securitatea tuturor membrilor 
Tratatului, deci vom fi scutiți pe viitor de influența, presiunile, amenințările şi invaziile 
pe care le-am suportat din partea Rusiei, Uniunii Sovietice, iarăşi Rusiei şi cum se 
va mai numi acest stat cu tendinţe imperiale în viitor. O lungă epocă istorică întunecată 
de luptă împotriva invadatorilor ori de supunere mai multă sau mai puţină față de 
putemnicii timpului este, sperăm, încheiată. 

Românii vor fi beneficiari de securitate într-un grad nicicând atins în trecut, 
pentru care se va plăti un preț pe care acum nu-l putem nici măcar bănui, dar 
avantajele pe termen scurt, credem, sunt superioare dezavantajelor, pentru moment 
necunoscute, pe care ni le rezervă viitorul. 


e Obsesia alegerilor anticipate a 
cuprins partidul de guvernământ. Aluzii, 
propuneri, discuții, declaraţii de presă şi, 
la sfârşit, o delegaţie impunătoare PSD 
care îi cere preşedintelui Iliescu alegeri 
anticipate. Un guvern majoritar şi stabil 
vrea alegeri înainte de termen, de ce acest 
paradox?! Răspunsul este de o simplitate 
dezarmantă: majoritar în sondajele de 
opinie, beneficiar al intrării în NATO, 
succes nemeritat, dar asumat, PSD vrea 
alegeri care să-l desemneze stăpânul țării 
pentru încă patru ani, în care timp să ia 
măsurile nepopulare obligatorii pentru 
intrarea în UE în 2007, ce vor duce, şi 
dăm un singur exemplu, la creşterea 
şomajului între 16%-18% ca urmare a 
închiderii întreprinderilor de stat ne- 
rentabile şi atunci, adio majoritate 
parlamentară! 

Acestui proiect i se opun toate 
partidele, în afara micuțului tovarăş de 
drum PUR, dar, ceea ce este încurajator, 
i se opune şi preşedintele Ion Iliescu, în 
numele «interesului național, în realitate 
din pricina faptului că viitorul său politic 
rămâne incert şi fără rezolvare. Oricum, 
alegerile anticipate se pot obţine numai la 
capătul unor proceduri îndelungate impuse 
de Constituţie şi a căror declanşare este 
de competenţa exclusivă a preşedintelui, 
iar preşedintele a amânat discuţiile pentru 
primăvara viitoare. În aceste diferențe de 
vederi stă sâmburele războiului potenţial 
între preşedinte şi primul său ministru. 

* Mare deziluzie la aniversarea a 15 
ani de la revolta muncitorilor braşoveni. 
Mesajele expediate de preşedinte şi 
premier nu au putut anula frustrările 
revoltaţilor braşoveni, care la 15 ani de la 
eveniment nu şi-au putut vedea nici măcar 
dosarele de la Securitate cerute la CNSAS, 
întrucât accesul la ele ar periclita 
«securitatea națională», după cum afirma 
SRI. Chestionat asupra acestei împrejurări, 
unul din tartorii loviturii de stat ce a urmat 
Revoluţiei Române, Silviu Brucan, a spus 
că împiedicarea accesului braşovenilor la 
dosare, ca şi misterul asupra identității 
«teroriştilor» din '89 se datorează unei 
«structuri» care a supravieţuit tuturor 
Suvernelor post-revoluţionare. 

Bomboana pe colivă la această 

aniversare a fost lansarea unei cărți despre 
evenimentele de la Braşov, în care un 
participant, Werner Sommerauer, a 
afirmat că generalul Iulian Vlad şi actualul 
parlamentar Ristea Priboi l-au schingiuit 
la Securitate. 

e Consiliul Naţional pentru Stu- 
dierea Arhivelor Securităţii este în criză. 
De mai multe săptămâni, se menţine un 
blocaj, majoritatea, din care fac parte 
Andrei Pleşu, Mircea Dinescu şi Horia 
Roman Patapievici cerând întrunirea 
Colegiului pentru a-l demite pe pre- 
şedintele acestuia, iar minoritatea 
compusă din doi propuşi de PSD, doi de 
PRM şi unul de PNL (!), preşedintele 
Gheorghe Onişoru, refuzând să participe 
la şedinţe, continuând să gireze lucrările 
curente şi interzicând subordonaţilor să 
pună la dispoziţie majorității Colegiului 
documentele primite de la SRI. Majoritatea 
s-a adresat preşedintelui şi Consiliului 
Suprem de Apărare a Țării, iar minoritatea 
Parlamentului, pentru a rezolva acest 
blocaj. Conflictul este în curs şi are o miză 
importantă atât pentru intrarea în NATO 
cât şi în UE, majoritatea Colegiului 
insistând pentru o acţiune mai energică de 
deconspirare a membrilor şi colaboratorilor 
Securității ca poliţie politică şi de preluare 
a dosarelor Securităţii de la SRI şi SIE, 
minoritatea din Consiliu considerând căs-a 
făcut destul atât în direcția deconspirării 
Securităţii cât şi a preluării dosarelor, atâtea 
câte le-au fost date. 

Puterea este destul de încurcată de 
apariţia şi continuarea acestui scandal care 
şifonează «imaginea României» atât în 
cancelariile occidentale cât şi în structurile 
comunitare şi nord-atlantice. 

e Victor Ciorbea, actualul preşedinte 
al PNŢCD şi fost prim-ministru din partea 
aceluiaşi partid, îşi propune şi le propune 
«fiilor risipitori» ce au părăsit partidul în 
diverse circumstanţe să revină «cu toată 
sinceritatea, fără frustrări personale sau 
supărări, trecând peste rănile mai vechi», 
pentru «refacerea unităţii partidului». 
Rezultatele de până acum, atâtea câte le 
cunoaştem, sunt discuţii cu Radu Vasile 
care a şi plecat la Înalta Poartă populară 
şi creştin democrată de la Roma pentru a 
cerşi ungerea sa ca lider de la Silvio 


Berlusconi, discuţii discrete cu fostul 
preşedinte Constantinescu şi o ceartă 
violentă cu Vasile Lupu la BBC. 

Adunarea cioburilor PNŢCD şi lipirea 
lor pentru a reface vaza cu flori acum ofilite 
a partidului ne aduce aminte de o glumă 
cu Hruşciov care dăduse dispoziţii pentru 
organizarea unei case de toleranţă pentru 
clienții din Occident şi care nu era 
rentabilă; în şedinţa de analiză s-a constatat 
o bună dotare materială, iar în privința 
cadrelor s-a apreciat că fetele au o bună 
pregătire politică şi profesională, fiind 
membre din ilegalitate ale partidului 
bolşevic. Directiva lui Hruşciov a fost: 
«Schimbaţi fetele, nu paturile!» 

e A fost arestat Fănel Pavalache, 
consilier al secretarului general al gu- 
vernului, Şerban Mihăilescu, surprins fiind 
de către procurori în timp ce primea 
20.000$ pentru a influența instanța în 
procesul de faliment al Băncii Interna- 
ţionale a Religiilor. Suma primită era 
avansul pentru 4 milioane dolari, prețul 
cerut de Pavalache pentru a interveni 
«acolo unde trebuie». 

Urcă şi prețul unor asemenea tran- 
zacții, şi poziţia celor care primesc mită. 

e Liderul PSD Adrian Năstase a 
recunoscut în fața celor aproape 500 de 
juni pesedişti, existenţa „baronilor locali” 
în partidul de guvernământ, dar a 
minimalizat prezența acestora în PSD, 
extinzând fenomenul la nivelul întregii 
clase politice: „Imaginea clasei politice 
este foarte erodată, politicienii fiind 
identificaţi ca oameni înclinați spre 
interese personale de tip feudal. Nu 
suntem de acord cu termenul baronii 
locali, dar acesta arată imaginea 
politicienilor în ochii populației. Nu 
deveniți şi dumneavoastră baroni lo- 
cali! ”, a transmis Năstase generaţiei tinere 
a PSD. Liderul partidului a precizat că, 
orientându-se după un proverb chinezesc, 
îi va păstra în funcţii pe cei care „au 
făcut anumite greşeli pentru că ei vor 
învăța din greşelile respective”. 

e Scandalul Fănel Pavalache a 
obligat guvernul să dea publicității prin 
Corpul de Control numărul consilierilor din 
ministere care este de 236 (!) dintre care 
49 sunt acționari, administratori şi cenzori 
la firme private. La Ministerul Industriilor 
funcţionează 10 consilieri ai ministrului din 
care 8 sunt asociaţi, acționari, admi- 
nistratori, sau cenzori la firme particulare; 
ministrul Privatizării Ovidiu Muşetescu are 
7 consilieri, toți cu participări în societăți 
comerciale; şi lista ar putea continua. 

e Cu prilejul lansării la Bucureşti 
a ediţiei în limba română a cărții sale 
despre globalizare, cunoscutul om de 
afaceri George Soros a declarat că rolul 
Guvernului în România este prea accen- 
tuat, întrucât, deşi piața liberă nu poate 
reglementa toate problemele, autoritățile 
se implică prea mult în societate. „Cred 
că situația politică din România lasă de 
dorit pentru că nu există opoziţie. Pentru 
a exista democraţie, sunt necesare opoziția 
şi vocile critice ale opoziţiei, dar în 
România Guvernul are un control prea 

mare în Parlament şi în societate” a afirmat 
Soros. Omul de afaceri a adăugat că, deşi 
el critică defectele sistemului capitalist pe 
plan global, în România trebuie să-l 
încurajeze pentru că el trebuie creat. „Mi-a 
fost teamă ca aş putea fi înţeles greşit în 
România. Eu critic sistemul de piaţă, dar 
în România trebuie să-l laud”, a menţionat 
Soros. 

e O rază de speranță pentru românii 
din Craina sârbească şi Valea Timocului 
este acordul încheiat între preşedinţii 
Iliescu şi Koştuniţa, care prevede acor- 
darea aceloraşi drepturi românilor de peste 
Dunăre ca şi cele acordate în prezent 
sârbilor din Banat şi anume: recunoaşterea 
ca etnie, acces la învățământ în limba 
maternă, slujbe religioase în limba română 
şi ziare în grafie latină. În sfârşit ceva pare 
să se mişte pentru îmbunătăţirea situaţiei 
acestor conaționali părăsiți de peste 150 
de ani de «patria mamă». 

e Afirmația premierului Năstase 
cum că există o minoritate română în 
Bulgaria, declaraţie făcută la Sofia la 
începutul lunii noiembrie, a scandalizat 
presa şi opinia publică bulgară care nu 
recunosc că în jurul oraşului Vidin locuiesc 
între 20.000-50.000 de români. Ca şi 
vecinii lor de la sud, grecii, bulgarii nu 
recunosc existența vreunei alte etnii pe 
teritoriul lor şi cu asemenea mentalitate 
vor intra şi în Uniunea Europeană, aşa 
după cum au intrat şi grecii. 

* Un proverb franțuzesc spune: a 
promite este apanajul nobilului, a respecta 
promisiunea este un obicei burghez. Adrian 
Năstase este de două ori nobil, o dată 
pentru că a promis în calitatea sa de 
premier 2 miliarde lei pentru renovarea 
capelei ortodoxe din Budapesta şi subvenții 
pentru Episcopia Română Ortodoxă de la 
Gyula şi încă o dată pentru că nu-şi 
respectă promisiunea. Anul acesta Epis- 
copia nu a primit nici un ban din fondurile 
promise şi alocate, nu sunt bani pentru 
plata curentului electric, telefoane şi poştă, 
nu sunt bani pentru salariile preoților 
misionari trimişi în Ungaria de Patriarhia 
Română. 

Comunitatea română din Ungaria se 
întreabă nu de ce nu este sprijinită de către 
«patria mumă», pentru că sprijinită nu a 
fost în toată perioada comunistă, ci de ce 
a promis Adrian Năstase ceea ce nu poate 
sau nu vrea să facă. 

e Tratativele între reprezentanții 
Republicii Moldova şi ai separatiştilor 
transnistreni, privind statutul acestora din 
urmă, potrivit recomandărilor de la Kiev 
ale mediatorilor (Rusia, Ucraina, OSCE), 
au fost întrerupte. Aceasta se datorează 
insistenței părții transnistrene de a refuza 
articolul 1 al proiectului de tratat, care 
stipulează ca formă a statului moldovean, 
federaţia şi de a propune ca noul stat să 
fie o confederație a două suveranități 
distincte şi egale. Liderii transnistreni, cu 
sprijinul Rusiei şi al Ucrainei, refuză cu 
îndărătnicie orice propunere care le 
Ştirbeşte «drepturile câştigate», de a face 
ce vor în raioanele răsăritene ale Republicii 
Moldova. 

Alegerile care au avut loc pe 5 noiembrie în Statele Unite au ca rezultat o majoritate 
republicană solidă în Camera Reprezentanților şi o majoritate la limită în Senat. Preşedintele 
George W. Bush primeşte astfel susținere populară pentru politica sa externă şi mână liberă 
pentru a o continua. Acest lucru este important pentru viitorul apropiat, datorită statutului 
de unică supraputere al Americii, precum şi apetitului de dominație al preşedintelui ei care 
a declarat «război terorismului», a identificat o «axă a răului» şi se pregăteşte să atace Irakul. 

Aceste amenințări la adresa echilibrului mondial nu ar fi periculoase, în măsura în care 
Statele Unite şi-ar putea impune voinţa prin războaie limitate şi de scurtă durată, s-au mai 
văzut cazuri în istorie, dar țintele propuse sunt fie difuze şi nedeterminate în timp, ca războiul 
impotriva terorismului, adversar fără identitate precisă, fie cu implicații mondiale, ca 
eventualul război împotriva Irakului, care ar putea conform principiului dominoului să se 
extindă asupra unei mari părți a lumii musulmane. 

Aceste alegeri pot fi începutul unei victorii istorice a lumii occidentale așa cum este 
ca concepută în America, asupra fundamentalismului musulman, o reglare rapidă a 
contenciosului din Orientul Apropiat şi totodată un avertisment lansat Imperiului Chinez în 
ascensiune, sau începutul unui conflict de durată care poate lua forma unor numeroase şi 
succesive războaie locale, ce s-ar putea transforma într-un război mondial între civilizaţii 
diferite. Europa, la mijloc între cele două animozităţi, este interesată în temperarea atât a 
zelului imperial şi mondialist al Statelor Unite cât şi în găsirea unei formule de coexistență 
între evrei şi arabi, miza majoră a conflictului din Orientul Apropiat. 


* Sondajul IMAS efectuat între 11-17 
octombrie crt. informează: 

— Părerea populaţiei despre direcţia în 
care se îndreaptă țara — pentru 70% din cei 
chestionaţi e greşită sau nu duce nicăieri. 

— Situaţia economică este apreciată 
astfel: 


foarte mulțumiți 0,2% 
mulțumiți 6,8% 
nici mulțumiți, 

nici nemulțumiți 20,7% 
nu prea mulţumiţi 42,0% 
foarte nemulțumiți 28,2% 
nuştiu/nurăspund 2,1% 


— Orizontul de aşteptare în privința 
nivelului de trai din anul viitor este: 


se va trăi mai bine 23% 
la fel 41% 
mai rău 27% 


nu ştiu /nurăspund 9% 

— Executivul are performanțe mai bune 
decât guvernul precedent, cred 33,5%, față 
de 50% în ianuarie 2002, iar 63% din 
populaţie crede că activitatea guvernului e la 
fel de performantă sau mai proastă decât cea 
a cabinetului precedent. 

— Biserica rămâne principala instituție 
în care oamenii au încredere cu 89,5, urmată 
de armată 74, mass-media 66, preşedinţia 44, 
primăria 42, SRI 40. De puţină încredere au 
parte parlamentul 25,6, guvernul 31,8 (față 
de 53 în martie 2002) şi justiţia 32. 

— Partidele politice aveau la data 
sondajului următoarele cote: PSD 48,4%, 
PRM 19,2%, PNL 14,2%, PD9,1%, UDMR 
5,9%, PNŢCD 1,5%, PUR 1,1%. În mod 
suspect, IMAS nu oferă procentul neho- 
tărâților sau al celor care nu s-ar duce la vot. 

— Încrederea în politicieni este: 


Adrian Năstase 45,5% 
Traian Băsescu 42,3% 
Mircea Geoană 41,6% 
Ion Iliescu 40,1% 
Theodor Stolojan 37,4% 


Corneliu Vadim Tudor 22,1% 

De remarcat că singurul lider ce se 
plasează sub cota propriului partid este 
Adrian Năstase, Stolojan, Băsescu şi C.V. 
Tudor având procente de audienţă mai mari 
decât partidele pe care le conduc. 

* Reporters sans Fronticres a dat 
publicității primul clasament mondial al 
libertăţii presei. Din cele 139 de ţări 


cuprinse în anchetă, România ocupă locul 45, 
pe locurile 1-5 fiind în ordine Finlanda, 
Islanda, Norvegia, Olanda, Canada. Ţările 
candidate pentru UE se situează pe locurile 
20 Polonia, 24 Ungaria, 38 Bulgaria, 41 
Cehia, toate înaintea țării noastre (!). Statele 
din C.S.I. sunt codaşe în clasament, Rusia 
ocupând locul 121, iar Bielorusia 124. 

e Un clasament al corupției alcătuit 
de Transparency International, valabil pentru 
anul 2002 şi cuprinzând 102 state arată în 
ordinea crescătoare a corupției, astfel: 


Finlanda, locul 1 
Danemarca, 2 
Suedia, 5 
Franța, 25 
Slovenia, 27 
Ungaria — Italia, 33-34 
Lituania, 36 

Bulgaria, Brazilia, 

Polonia, 45-47 
Croaţia, Sl 
Letonia, Slovacia, 

Cehia, 52-54 
Rusia, E 71 
România, 77 
Bangladesch, 102 


e Salariul mediu brut pe septembrie 
a fost de 5.404.070 lei, iar cel net de 
3.854.969 lei, cu 1,2% respectiv 1,1% mai 
mic decât în luna august. Această diminuare 
se datorează faptului că în lunile precedente 
au fost acordate prime, ajutoare, sume din 
profitul net şi salarii compensatorii pentru 
salariaţii disponibilizaţi. 

* Datoria externă pe termen mediu şi 
lung a României la 31 august 2002 era, în 
milioane de dolari după datele Băncii 
Naţionale, de: 


1. Datorie publică 4.984 
II. Datorie publică garantată 2.741 

III. Datorie privată 4.044 
"Total datorie externă 11.769 


Rata serviciului datoriei externe pe termen mediu şi lung a fost la 31 august 
2002 de 21,3% faţă de 18,4% la sfârşitul anului 2001. 

Gradul de acoperire a crescut de la 3,9 luni de import la sfârşitul anului 2001 la 
4,6 luni de import la sfârşitul lunii august 2002. 


POLITICĂ -— 


e Conform datelor de bilanț al 
întreprinderilor mici şi mijlocii în număr de 
peste 400.000, centralizate la M.L.M.M.C., 
numărul salariaţilor din aceste întreprinderi 
a înregistrat o creştere faţă de anul 2000, de 
la 1.650.000 la 1.800.000 în prezent. 

* Inflația din octombrie este de peste 
19%, mai mare decât în august 0,8% şi 
septembrie 0,6%. Pe primele 9 luni inflaţia 
se ridica la 11,4%. 

e Enrico Pasquarelli, negociatorul 
şef al Comisiei Europene pentru România, a 
confirmat că au loc anchete privind alocarea 
unor fonduri comunitare. Când presa rela- 
tează despre cazuri de corupţie sau presiuni 
politice în acordarea şi administrarea 
fondurilor, Comisia Europeană ia în serios 
acuzațiile şi desfăşoară propriile investigaţii 
în cazurile respective, a spus Pasquarelli. 
Şeful Delegației Comisiei Europene în 
România, Jonathan Scheele, a adăugat că 
sumele vor trebui rambursate dacă inves- 
tigaţiile vor arăta că banii nu au fost folosiți 
corect. Banii vor fi recuperaţi în cazul a 15 
proiecte unde au fost nereguli, a declarat 
Leonard Cazan, ministrul dezvoltării şi 
prognozei. 

e Pe site-ul SRI a fost lansat un raport 
privind terorismul internaţional ce cuprinde 
lista extinsă şi actualizată a 33 de grupări 
teroriste identificate de Departamentul de 
Stat al SUA şi Consiliul Europei. Şapte din 
aceste grupări sunt palestiniene, şase din alte 
țări arabe, zece din țări musulmane din Asia, 
patru din America de Sud, patru din Europa 
(două în Grecia şi câte una în Irlanda şi Țara 
Bascilor), una în Japonia, una în Israel. Este 
de remarcat că terorismul nu este numai arab 
sau musulman ci şi european sau sud-ame- 
rican dar şi israelian, despre lupta împotriva 
căruia nu se spune nimic, întrucât nici nu se 
întreprinde nimic de către cei care au pornit 
război împotriva terorismului. 

e Cunoscutul ziarist Walter Cronkite, 
în conferința urmată de un interviu, la Texas 
A&M University, a afirmat că dacă Statele 
Unite vor lansa o acțiune militară contra 


Irakului fără sprijin din partea Naţiunilor EI 


Unite, aceasta ar putea declanşa cel de-al 
treilea război mondial. «Amenințarea Casei 
Albe este că va merge în Irak oricum... 
Singurul nostru aliat va fi, probabil, Marea 
Britanie... Văd posibilitatea că dacă facem 
asta, vom declanşa cu adevărat cel de-al 
treilea război mondial». 

e Washington Post, într-un articol 
despre România, din 21 octombrie, scrie: 

„La 13 ani după prăbuşirea comu- 
nismului, România se luptă cu sărăcia, 
corupția, politicile disfuncţionale, reforma 
economică incompletă, iar lista ar putea 
continua. Dar România vede acum un singur 
remediu pentru multele ei boli: NATO. 
Iliescu şi Năstase „jubilează” la auzul veştii 


5.745 699 
2.976 637 
4.481 558 
13.202 1,894 


ECONOMIE 


că România va fi primită în NATO deşi 
partidul lor, PSD („care îi grupează pe foştii 
comunişti”), se opuneau aderării la Alianță 
pe vremea când era în opoziţie. 

Şansele României de aderare la NATO 

erau slabe înainte de 11 septembrie 2001, 
din cauza corupției şi a îndoielilor legate de 
forța democraţiei în această țară. Dar reacția 
rapidă a autorităţilor de la Bucureşti, contri- 
buţia la războiul antiterorist, inclusiv trimi- 
terea de trupe în Afgansitan, au impresionat 
oficialitățile NATO şi administrația Bush. 

Ziarul american notează că în limba 
română există şapte sinonime pentru cuvântul 
„mită”, iar corupţia a devenit „un reflex” în 
anumite segmente ale societăţii. Mulţi dintre 
foştii ofiţeri de Securitate au devenit 
miliardari peste noapte, punând mâna pe 
întreprinderi de stat. În timp ce premierul 
afirmă că anchetarea marilor corupți este 
treaba Justiţiei, nu a Guvernului, ministrul de 
resort pare să nu aibă autoritatea de a aduce 
în faţa instanţei astfel de cazuri. Explicația 
este că: mulți judecători sunt la rândul lor 
corupți, ori foşti agenţi ai Securităţii. «Este 
greu să ataci corupția când atăția oameni 
sunt implicaţi. Năstase este cunoscut la 
Bucureşti ca „Năstase Şase Case” şi duce 
o viață reflectând venituri peste salariul 
său oficial», menţionează cotidianul, care 
citează declaraţia unui diplomat american 
acreditat la Bucureşti: «Nu ştiu de unde îi 
vin toți aceşti bani». Premierul afirmă că 
toate criticile ce i se aduc ignoră faptul că 
„de fiecare dată vând o casă ca să-mi 
cumpăr alta.” 

Deşi economia începe să intre pe un 
drum bun, destui români sunt încă sceptici: 
„Adevăratul pericol este incapacitatea de 
a deveni democrați şi capitalişti”, spune un 
cetățean din Braşov. 

